รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี วันที่ 2 พฤษภาคม 2566
วันอังคารที่ 2 พฤษภาคม 2566
02/05/2566
สรุปข่าวการประชุมคณะรัฐมนตรี วันที่ 2 พฤษภาคม 2566
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี ห้องประชุม 501 ตึกบัญชาการ 1 ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (2 พฤษภาคม 2566) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ห้องประชุม 501 ตึกบัญชาการ 1 ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย  (ฉบับที่ ..) พ.ศ. ....
2.  เรื่อง  ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏอุดรธานี (ฉบับที่ ..) พ.ศ. ....
3.  เรื่อง  ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏบุรีรัมย์ (ฉบับที่ ..) พ.ศ. ....
4.  เรื่อง  ร่างกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ ..) พ.ศ. ....
5.  เรื่อง  ร่างกฎกระทรวงกําหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา พ.ศ. ....
6.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนลานกระบือ จังหวัดกําแพงเพชร พ.ศ. ....
7.  เรื่อง  ร่างประกาศกระทรวงพาณิชย์ เรื่อง กําหนดให้กาแฟเป็นสินค้าที่ต้องขออนุญาตและมีหนังสือรับรองในการส่งออกไปนอกราชอาณาจักร พ.ศ. ....
8.  เรื่อง  ร่างกฎกระทรวงจัดตั้ง ยุบ รวม หรือเลิกสถานศึกษาขั้นพื้นฐาน พ.ศ. ....
9.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมคาร์บอนไดออกไซด์ทางการแพทย์ต้องเป็นไปตามมาตรฐาน พ.ศ. ....
10.  เรื่อง  ร่างพระราชกฤษฎีกาปิดประชุมสมัยวิสามัญแห่งรัฐสภา พ.ศ. ....
เศรษฐกิจ-สังคม
11.  เรื่อง  ผลการพิจารณารายงานการพิจารณาศึกษา เรื่อง แนวทางการขับเคลื่อนตลาดแรงงานไทยเพื่อก้าวผ่านยุคโควิด - 19 : การปรับตัวของแรงงานทุกกลุ่มทุกช่วงวัย เพื่อความก้าวหน้ามั่นคงและยั่งยืน ของคณะกรรมาธิการการแรงงาน วุฒิสภา
12.  เรื่อง  รายงานความก้าวหน้าการดําเนินการพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย
13.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น (กระทรวงพลังงาน)
ต่างประเทศ
14.  เรื่อง  ผลการประชุมรัฐมนตรีว่าการกระทรางการคลังและผู้ว่าการธนาคารกลางอาเซียน ครั้งที่ 9 และการประชุมอื่น ๆ ที่เกี่ยวข้อง
15.  เรื่อง  ผลการประชุมรัฐมนตรีท่องเที่ยวอาเซียน ครั้งที่ 26 และการประชุมระดับรัฐมนตรีที่เกี่ยวข้อง
16.  เรื่อง  การเสนอขอรับเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 และกิจกรรมที่เกี่ยวข้อง
17.  เรื่อง  การเสนอให้คณะรัฐมนตรีให้ความเห็นชอบและรับรองต่อเอกสารผลลัพธ์ในระดับรัฐมนตรีเศรษฐกิจอาเซียน และคณะมนตรีประชาคมเศรษฐกิจอาเซียนสําหรับการประชุมสุดยอดอาเซียน ครั้งที่ 42
18.  เรื่อง  การประชุมรัฐภาคีอนุสัญญาบาเซลว่าด้วยการควบคุมการเคลื่อนย้ายข้ามแดนของของเสียอันตรายและการกําจัด สมัยที่ 16 การประชุมรัฐภาคีอนุสัญญารอตเตอร์ดัมว่าด้วยกระบวนการแจ้งข้อมูลสารเคมีล่วงหน้าสําหรับสารเคมีอันตรายและสารเคมีป้องกันกําจัดศัตรูพืชและสัตว์บางชนิดในการค้าระหว่างประเทศ สมัยที่ 11 และการประชุมรัฐภาคีอนุสัญญาสตอกโฮล์มว่าด้วยสารมลพิษที่ตกค้างยาวนาน สมัยที่ 11
19.  เรื่อง  ร่างแถลงการณ์ร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน+3 ครั้งที่ 26
20.  เรื่อง  การขอความเห็นชอบต่อร่างถ้อยแถลงร่วมสําหรับการประชุมคณะรัฐมนตรีประชาคมสังคมและวัฒนธรรมอาเซียน ครั้งที่ 29 (Joint Statement of the Twenty-Ninth ASEAN Socio-Cultural Community (ASCC) Council)
21.  เรื่อง  การรับรองร่างปฏิญญาของการประชุมรัฐมนตรีกระทรวงวัฒนธรรมกลุ่ม 77 บวกสาธารณรัฐประชาชนจีน
แต่งตั้ง
22.  เรื่อง  การแต่งตั้งกรรมการผู้ทรงคุณวุฒิ ในคณะกรรมการสถาบันวิจัยแสงซินโครตรอน แทนตําแหน่งที่ว่าง
23.  เรื่อง  การแต่งตั้งผู้ว่าการการไฟฟ้าฝ่ายผลิตแห่งประเทศไทย
______________________________
กฎหมาย
1. เรื่อง ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุบประจําตําแหน่งของมหาวิทยาลัยราชภัฏเลย (ฉบับที่ ..) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงการอุดมศึกษา วิทยาศาสตร์ วิจัยและนวัตกรรมรับข้อสังเกตของสํานักเลขาธิการคณะรัฐมนตรีไปพิจารณาดําเนินการต่อไปด้วย
ทั้งนี้ อว. เสนอว่า
1. ได้มีพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย (ฉบับที่ 3) พ.ศ. 2560 กําหนดปริญญาในสาขาวิชาและอักษรย่อสําหรับสาขาวิชาของมหาวิทยาลัยราชภัฏเลย รวม 12 สาขาวิชา ได้แก่ (1) การศึกษา (2) เทคโนโลยี (3) นิติศาสตร์ (4) นิเทศศาสตร์ (5) บริหารธุรกิจ (6) รัฐประศาสนศาสตร์ (7) วิจิตรศิลป์และประยุกต์ศิลป์ (8) วิทยาศาสตร์ (9) วิศวกรรมศาสตร์ (10) ศิลปศาสตร์ (11) เศรษฐศาสตร์ และ (12) สาธารณสุขศาสตร์ โดยสาขาวิชาสาธารณสุขศาสตร์เปิดสอนเฉพาะระดับปริญญาเอกและปริญญาโท
2. ต่อมามหาวิทยาลัยราชภัฏเลยได้เปิดสอนเพิ่มในสาขาวิชาการบัญชีและระดับชั้นปริญญาตรีในสาขาวิชาสาธารณสุขศาสตร์ จึงจําเป็นต้องกําหนดปริญญาในสาขาวิชา อักษรย่อสําหรับสาขาวิชา รวมทั้งสีประจําสาขาวิชาดังกล่าว ในคราวประชุมสภามหาวิทยาลัยราชภัฏเลย ครั้งที่ 7/2563 เมื่อวันที่ 31 กรกฎาคม 2563 และครั้งที่ 12/2563 เมื่อวันที่ 25 ธันวาคม 2563 ที่ประชุมได้มีมติเห็นชอบหลักสูตรสาธารณสุขศาสตรบัณฑิต สาขาวิชาสาธารณสุขศาสตร์ (หลักสูตรปรับปรุง พ.ศ. 2564) และหลักสูตรบัญชีบัณฑิต สาขาวิชาการบัญชี (หลักสูตรปรับปรุง พ.ศ. 2564) ตามลําดับ และสํานักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรมรับทราบการให้ความเห็นชอบหลักสูตรดังกล่าวด้วยแล้ว
3. อว. จึงได้ยกร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย (ฉบับที่ ..) พ.ศ. .... เพื่อกําหนดปริญญาในสาขาวิชาและอักษรย่อสําหรับสาขาวิชาการบัญชีและเพิ่มระดับชั้นปริญญาตรีในสาขาวิชาสาธารณสุขศาสตร์ และกําหนดสีประจําสาขาวิชาการบัญชี ดังนี้
พระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย (ฉบับที่ 3) พ.ศ. 2560
พระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย (ฉบับที่ ..) พ.ศ. ....
มาตรา 3 ให้ยกเลิกความในมาตรา 7 แห่งพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย พ.ศ. 2558 (ฉบับที่ 2) และให้ใช้ความต่อไปนี้แทน
ฯลฯ
(12) สาขาวิชาสาธารณสุขศาสตร์ มีปริญญาสองชั้น คือ
(ก) เอก เรียกว่า “สาธารณสุขศาสตรดุษฎีบัณฑิต” ใช้อักษรย่อ “ส.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “สาธารณสุขศาสตรมหาบัณฑิต ใช้อักษรย่อ “ส.ม.”
มาตรา 3 ให้ยกเลิกความในมาตรา 3 แห่งพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย พ.ศ. 2560 (ฉบับที่ 3) และให้ใช้ความต่อไปนี้แทน
ฯลฯ
(1) สาขาวิชาการบัญชี มีปริญญาสามชั้น คือ
(ก) เอก เรียกว่า “บัญชีดุษฎีบัณฑิต” ใช้อักษรย่อ “บช.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “บัญชีมหาบัณฑิต” ใช้อักษรย่อ “บช.ม.”
(ค) ตรี เรียกว่า “บัญชีบัณฑิต” ใช้อักษรย่อ “บช.บ.”
ฯลฯ
(13) สาขาวิชาสาธารณสุขศาสตร์ มีปริญญาสามชั้น คือ
(ก) เอก เรียกว่า “สาธารณสุขศาสตรดุษฎีบัณฑิต” ใช้อักษรย่อ “ส.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “สาธารณสุขศาสตรมหาบัณฑิต ใช้อักษรย่อ “ส.ม.”
(ค) ตรี เรียกว่า “สาธารณสุขศาสตรบัณฑิต” ใช้อักษรย่อ “ส.บ.”
ฯลฯ
มาตรา 4 ให้ยกเลิกความในมาตรา 5 แห่งพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏเลย พ.ศ. 2552 และให้ใช้ความต่อไปนี้แทน
“มาตรา 5 เข็มวิทยฐานะของมหาวิทยาลัยราชภัฏเลยมีลักษณะเป็นรูปตราสัญลักษณ์มหาวิทยาลัยทําด้วยโลหะดุนนูนลงยา สูง 5 เซนติเมตร”
4. ในคราวประชุมสภามหาวิทยาลัยราชภัฏเลย ครั้งที่ 4/2564 เมื่อวันที่ 30 เมษายน 2564 ได้มีมติเห็นชอบร่างพระราชกฤษฎีกาตามข้อ 3 แล้ว
สาระสําคัญของร่างพระราชกฤษฎีกา
กําหนดปริญญาและอักษรย่อสําหรับสาขาวิชาบัญชี และเพิ่มระดับชั้นปริญญาตรีในสาขาวิชาสาธารณสุขศาสตร์ รวมทั้งกําหนดสีประจําสาขาวิชาการบัญชี และแก้ไขเข็มวิทยฐานะของมหาวิทยาลัยราชภัฏเลย
2. เรื่อง ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏอุดรธานี (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏอุดรธานี (ฉบับที่ ..) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงการอุดมศึกษา วิทยาศาสตร์ วิจัยและนวัตกรรมรับข้อสังเกตของสํานักเลขาธิการคณะรัฐมนตรีไปพิจารณาดําเนินการต่อไปด้วย
ทั้งนี้ อว. เสนอว่า
1. โดยที่พระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏอุดรธานี (ฉบับที่ 2) พ.ศ. 2559 กําหนดปริญญาในสาขาวิชาและอักษรย่อสําหรับสาขาวิชาและสีประจําสาขาวิชาของมหาวิทยาลัยราชภัฏเชียงราย รวม 13 สาขาวิชา ได้แก่ (1) การบัญชี (2) ครุศาสตร์ (3) เทคโนโลยี (4) นิติศาสตร์ (5) นิเทศศาสตร์ (6) บริหารธุรกิจ (7) รัฐประศาสนศาสตร์ (8) วิจิตรศิลป์และประยุกต์ศิลป์ (9) วิทยาศาสตร์ (10) วิศวกรรมศาสตร์ (11) ศิลปศาสตร์ (12) เศรษฐศาสตร์ และ (13) สาธารณสุขศาสตร์
2. มหาวิทยาลัยราชภัฏอุดรธานีได้ดําเนินการจัดการเรียนการสอน ดังนี้
2.1 เปิดการเรียนการสอนคณะพยาบาลศาสตร์ และในคราวประชุมสภามหาวิทยาลัยราชภัฏอุดรธานี ครั้งที่ 10/2562 เมื่อวันที่ 22 มิถุนายน 2562 ได้มีมติเห็นชอบให้จัดตั้งคณะพยาบาลศาสตร์ เป็นส่วนงานภายในที่มีฐานะเทียบเท่าคณะตามพระราชบัญญัติการบริหารส่วนงานภายในของสถาบันอุดมศึกษา พ.ศ. 2550
2.2 เปิดการเรียนการสอนในสาขาวิชา ดังนี้ (1) สาขาวิชาพยาบาลศาสตร์ (2) สาขาวิชาการแพทย์แผนไทย และ (3) สาขาวิชาศึกษาศาสตร์ (สาขาวิชาครุศาสตร์อุตสาหกรรม) และกําหนดปริญญาในสาขาวิชาและอักษรย่อสําหรับสาขาวิชาวิจิตรศิลป์และประยุกต์ศิลป์ (ศิลปกรรมศาสตรบัณฑิต) เพิ่มเติม และสภามหาวิทยาลัยราชภัฏอุดรธานีได้มีมติเห็นชอบหลักสูตรการศึกษาแล้ว ดังนี้
2.2.1 ในคราวประชุมสภามหาวิทยาลัยราชภัฏอุดรธานี ครั้งที่ 10/2561 เมื่อวันที่ 25 สิงหาคม 2561 ได้มีมติเห็นชอบหลักสูตรพยาบาลศาสตรบัณฑิต หลักสูตรใหม่ พ.ศ. 2562
2.2.2 ในคราวประชุมสภามหาวิทยาลัยราชภัฏอุดรธานี ครั้งที่ 12/2561 เมื่อวันที่ 27 ตุลาคม 2561 ได้มีมติเห็นชอบหลักสูตรศิลปกรรมศาสตรบัณฑิต หลักสูตรใหม่ พ.ศ. 2562 สาขาวิชาศิลปกรรมพื้นถิ่น (หลักสูตรใหม่ พ.ศ. 2562)
2.2.3 ในคราวประชุมสภามหาวิทยาลัยราชภัฏอุดรธานี ครั้งที่ 3/2562 เมื่อวันที่ 23 มีนาคม 2562 ได้มีมติเห็นชอบหลักสูตรครุศาสตร์อุตสาหกรรมบัณฑิต หลักสูตรใหม่ พ.ศ. 2562 สาขาวิชาวิศวกรรมเครื่องกล (5 ปี)
2.2.4 ในคราวประชุมสภามหาวิทยาลัยราชภัฏอุดรธานี ครั้งที่ 12/2562 เมื่อวันที่ 24 สิงหาคม 2562 ได้มีมติเห็นชอบหลักสูตรการแพทย์แผนไทยบัณฑิต สาขาวิชาการแพทย์แผนไทย (หลักสูตรใหม่ พ.ศ. 2562) และในคราวประชุมสภามหาวิทยาลัยราชภัฏอุดรธานี ครั้งที่ 12/2563 เมื่อวันที่ 28 พฤศจิกายน 2563 ได้มีมติเห็นชอบให้แก้ไขจากหลักสูตรการแพทย์แผนไทยบัณฑิต (หลักสูตรใหม่ พ.ศ. 2562) เป็น หลักสูตรการแพทย์แผนไทยบัณฑิต สาขาวิชาการแพทย์แผนไทย (หลักสูตรใหม่ พ.ศ. 2564)
3. สํานักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม รับทราบการให้ความเห็นชอบหลักสูตรดังกล่าวด้วยแล้ว
4. อว. จึงได้ยกร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏอุดรธานี (ฉบับที่ ..) พ.ศ. .... เพื่อกําหนดปริญญาในสาขาวิชาและอักษรย่อสําหรับสาขาวิชาพยาบาลศาสตร์ สาขาวิชาการแพทย์แผนไทย สาขาวิจิตรศิลป์และประยุกต์ศิลป์ และสาขาวิชาศึกษาศาสตร์ รวมทั้งสีประจําคณะพยาบาลศาสตร์ ดังนี้
4.1 กําหนดปริญญาในสาขาวิชาและอักษรย่อสําหรับสาขาวิชาการแพทย์แผนไทย มีปริญญาสามชั้น คือ
(ก) เอก เรียกว่า “การแพทย์แผนไทยดุษฎีบัณฑิต” ใช้อักษรย่อ “พท.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “การแพทย์แผนไทยมหาบัณฑิต” ใช้อักษรย่อ “พท.ม.”
(ค) ตรี เรียกว่า “การแพทย์แผนไทยบัณฑิต” ใช้อักษรย่อ “พท.บ.”
4.2 กําหนดปริญญาในสาขาวิชาและอักษรย่อสําหรับสาขาวิชาพยาบาลศาสตร์ มีปริญญาสามชั้น คือ
(ก) เอก เรียกว่า “พยาบาลศาสตรดุษฎีบัณฑิต” ใช้อักษรย่อ “พย.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “พยาบาลศาสตรมหาบัณฑิต” ใช้อักษรย่อ “พย.ม.”
(ค) ตรี เรียกว่า “พยาบาลศาสตรบัณฑิต” ใช้อักษรย่อ “พย.บ.”
4.3 กําหนดปริญญาในสาขาวิชาและอักษรย่อสําหรับสาขาวิชาวิจิตรศิลป์และประยุกต์ศิลป์ มีปริญญาสามชั้น คือ
(ก) เอก เรียกว่า “ศิลปดุษฎีบัณฑิต” ใช้อักษรย่อ “ศล.ด.”
ฯลฯ
หรือ
(ก) เอก เรียกว่า “ศิลปกรรมศาสตรดุษฎีบัณฑิต” ใช้อักษรย่อ “ศป.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “ศิลปกรรมศาสตรมหาบัณฑิต” ใช้อักษรย่อ “ศป.ม.”
(ค) ตรี เรียกว่า “ศิลปกรรมศาสตรบัณฑิต” ใช้อักษรย่อ “ศป.บ.”
4.4 กําหนดปริญญาในสาขาวิชาและอักษรย่อสําหรับสาขาวิชาศึกษาศาสตร์ มีปริญญาสามชั้น คือ
(ก) เอก เรียกว่า “ครุศาสตร์อุตสาหกรรมดุษฎีบัณฑิต” ใช้อักษรย่อ “ค.อ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “ครุศาสตร์อุตสาหกรรมมหาบัณฑิต” ใช้อักษรย่อ “ค.อ.ม.”
(ค) ตรี เรียกว่า “ครุศาสตร์อุตสาหกรรมบัณฑิต” ใช้อักษรย่อ “ค.อ.บ.”
4.5 กําหนดสีประจําคณะพยาบาลศาสตร์
5. ในคราวประชุมสภามหาวิทยาลัยราชภัฏอุดรธานี ครั้งที่ 9/2564 เมื่อวันที่ 25 กันยายน 2564 ที่ประชุมได้มีมติเห็นชอบร่างพระราชกฤษฎีกาตามข้อ 4 แล้ว
สาระสําคัญของร่างพระราชกฤษฎีกา
กําหนดปริญญาในสาขาวิชาและอักษรย่อสําหรับสาขาวิชาพยาบาลศาสตร์ สาขาวิชาการการแพทย์แผนไทย สาขาวิจิตรศิลป์และประยุกต์ศิลป์ และสาขาวิชาศึกษาศาสตร์ และสีประจําคณะพยาบาลศาสตร์
3. เรื่อง ร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏบุรีรัมย์ (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุบประจําตําแหน่งของมหาวิทยาลัยราชภัฏบุรีรัมย์ (ฉบับที่ ..) พ.ศ. .... ตามที่กระทรวงการอุดมศึกษา วิทยาศาสตร์ วิจัยและนวัตกรรม (อว.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงการอุดมศึกษา วิทยาศาสตร์ วิจัยและนวัตกรรมรับข้อสังเกตของสํานักเลขาธิการคณะรัฐมนตรีไปพิจารณาดําเนินการต่อไปด้วย
ทั้งนี้ อว. เสนอว่า
1. โดยที่พระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏบุรีรัมย์ (ฉบับที่ 3) พ.ศ. 2564 กําหนดปริญญาในสาขาวิชาและอักษรย่อสําหรับสาขาวิชาและสีประจําสาขาวิชาของมหาวิทยาลัยราชภัฏเชียงราย รวม 12 สาขาวิชา ได้แก่ (1) การบัญชี (2) การศึกษา (3) นิติศาสตร์ (4) นิเทศศาสตร์ (5) บริหารธุรกิจ (6) พยาบาลศาสตร์ (7) รัฐประศาสนศาสตร์ (8) วิจิตรศิลป์และประยุกต์ศิลป์ (9) วิทยาศาสตร์ (10) ศิลปศาสตร์ (11) เศรษฐศาสตร์ และ (12) สาธารณสุขศาสตร์
2. มหาวิทยาลัยราชภัฏบุรีรัมย์ได้กําหนดปริญญาในสาขาวิชาดุริยางคศาสตร์เพิ่มขึ้น โดยได้เปิดการเรียนการสอนในหลักสูตรดุริยางคศาสตรบัณฑิต ซึ่งในคราวประชุมสภามหาวิทยาลัยราชภัฏบุรีรัมย์ ครั้งที่ 2/2565 เมื่อวันที่ 28 กุมภาพันธ์ 2565 ได้มีมติเห็นชอบหลักสูตรดุริยางคศาสตรบัณฑิต หลักสูตรใหม่ พ.ศ. 2565 และสํานักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม รับทราบการให้ความเห็นชอบหลักสูตรดังกล่าวด้วยแล้ว
3. อว. จึงได้ยกร่างพระราชกฤษฎีกาว่าด้วยปริญญาในสาขาวิชา อักษรย่อสําหรับสาขาวิชา ครุยวิทยฐานะ เข็มวิทยฐานะ และครุยประจําตําแหน่งของมหาวิทยาลัยราชภัฏบุรีรัมย์ (ฉบับที่ ..) พ.ศ. .... เพื่อกําหนดปริญญาในสาขาวิชาและอักษรย่อสําหรับสาขาวิชาดุริยางคศาสตร์ รวมทั้งสีประจําสาขาวิชา ดังนี้
3.1 กําหนดปริญญาในสาขาวิชาและอักษรย่อสําหรับสาขาวิชาดุริยางคศาสตร์ มีปริญญาสามชั้น คือ
(ก) เอก เรียกว่า “ดุริยางคศาสตรดุษฎีบัณฑิต” ใช้อักษรย่อ “ดศ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.”
(ข) โท เรียกว่า “ดุริยางคศาสตรมหาบัณฑิต” ใช้อักษรย่อ “ดศ.ม.”
(ค) ตรี เรียกว่า “ดุริยางคศาสตรบัณฑิต” ใช้อักษรย่อ “ดศ.บ.”
3.2 กําหนดสีประจําสาขาวิชาดุริยางคศาสตร์ สีเขียวอ่อน
4. ในคราวประชุมสภามหาวิทยาลัยราชภัฏบุรีรัมย์ ครั้งที่ 6/2565 เมื่อวันที่ 27 มิถุนายน 2565 ที่ประชุมได้มีมติเห็นชอบร่างพระราชกฤษฎีกาตามข้อ 3 แล้ว
สาระสําคัญของร่างพระราชกฤษฎีกา
กําหนดปริญญาในสาขาวิชาและอักษรย่อสําหรับสาขาวิชา และสีประจําสาขาดุริยางคศาสตร์
4. เรื่อง ร่างกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ ..) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ ..) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษีกาตรวจพิจารณา แล้วดําเนินการต่อไปได้
ทั้งนี้ กค. เสนอว่า
1. มาตรา 65 วรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 บัญญัติว่าพัสดุที่รัฐต้องการส่งเสริมหรือสนับสนุนให้เป็นไปตามที่กําหนดในกฎกระทรวง ต่อมา กค. ได้มีกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน พ.ศ. 2563 และที่แก้ไขเพิ่มเติม1 โดยกฎกระทรวงดังกล่าวได้กําหนดประเภทของพัสดุที่รัฐต้องการส่งเสริมหรือสนับสนุน ดังนี้ 1) พัสดุส่งเสริมและพัฒนาด้านการเกษตร 2) พัสดุส่งเสริมวิสาหกิจและการประกอบอาชีพ 3) พัสดุส่งเสริมการเรียนการสอน 4) พัสดุส่งเสริมนวัตกรรม 5) พัสดุส่งเสริมสุขภาพและสาธารณสุข 6) พัสดุส่งเสริมความมั่นคงด้านพลังงานและทรัพยากรธรรมชาติ 7) พัสดุส่งเสริมความมั่นคงด้านความปลอดภัยทางอาหารและสินค้าเกษตร 8) ประเภทของที่ปรึกษาที่รัฐต้องการส่งเสริมหรือสนับสนุน 9) พัสดุส่งเสริมการผลิตภายในประเทศ และ 10) พัสดุที่เป็นมิตรกับสิ่งแวดล้อม
2. ปัจจุบันงานจ้างที่ปรึกษาตามมาตรา 69 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 บัญญัติให้กระทําได้ 3 วิธี ได้แก่
2.1 วิธีประกาศเชิญชวนทั่วไป
2.2 วิธีคัดเลือก
2.3 วิธีเฉพาะเจาะจง โดยกระทําได้ในกรณี เช่น 1) ใช้วิธีประกาศเชิญชวนทั่วไปและวิธีคัดเลือกแล้วไม่มีผู้ยื่นข้อเสนอหรือข้อเสนอนั้นไม่ได้รับการคัดเลือก 2) เป็นงานที่จําเป็นต้องให้ที่ปรึกษารายเดิมทําต่อจากงานที่ได้ทําไว้แล้ว เนื่องจากเหตุผลทางเทคนิค และ 3) กรณีอื่นที่กําหนดในกฎกระทรวง (หากกําหนดว่าหน่วยงานใดเป็นหน่วยงานประเภทที่ปรึกษาที่รัฐต้องการส่งเสริมหรือสนับสนุนไว้ในกฎกระทรวง หน่วยงานของรัฐที่มีความประสงค์จัดจ้างที่ปรึกษาสามารถจัดจ้างโดยวิธีเฉพาะเจาะจงได้เลย สําหรับขั้นตอนการดําเนินการจะต้องปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560)
3. กค. พิจารณาแล้ว เพื่อเป็นการอํานวยความสะดวกแก่หน่วยงานของรัฐที่ประสงค์จะจัดจ้าง สคพ. เป็นที่ปรึกษาโดยสามารถจ้าง สคพ. โดยวิธีเฉพาะเจาะจงได้ และสนับสนุน สคพ. ในการทํางานให้กับหน่วยงานของรัฐ จึงเห็นควรเพิ่มเติม สคพ. เป็นหน่วยงานของรัฐประเภทที่ปรึกษาที่รัฐต้องการส่งเสริมหรือสนับสนุน โดย กค. ได้ดําเนินการจัดทําร่างกฎกระทรวงตามข้อ 1 ทั้งนี้ สคพ. เป็นหน่วยงานของรัฐประเภทองค์การมหาชน สังกัดกระทรวงพาณิชย์ มีอํานาจหน้าที่ เช่น จัดการศึกษาอบรมและให้การสนับสนุนการค้นคว้าวิจัยแก่บุคลากรของประเทศต่าง ๆ ด้านการค้าระหว่างประเทศ การเงิน การคลัง และสาขาอื่นที่เกี่ยวข้อง ให้ความช่วยเหลือแก่ประเทศกําลังพัฒนาโดยเฉพาะในภูมิภาคเอเชีย เพื่อกําหนดนโยบายด้านเศรษฐกิจ และมาตรการทางกฎหมายที่เหมาะสมร่วมกัน และส่งเสริมสนับสนุนความร่วมมือทางเศรษฐกิจในระดับภูมิภาค2 ปัจจุบันมีหน่วยงานของรัฐประเภทที่ปรึกษาที่รัฐต้องการส่งเสริมหรือสนับสนุนรวม 6 แห่ง3 ได้แก่ 1) มหาวิทยาลัยของรัฐทุกแห่ง 2) ราชวิทยาลัยจุฬาภรณ์ 3) สถาบันพระปกเกล้า 4) สถาบันวิจัยวิทยาศาสตร์และเทคโนโลยีแห่งประเทศไทย 5) สถาบันส่งเสริมการบริหารกิจการบ้านเมืองที่ดี สํานักงาน ก.พ.ร. และ 6) สํานักงานพัฒนาวิทยาศาสตร์และเทคโนโลยีแห่งชาติ
4. คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ในการประชุมครั้งที่ 8/2565 เมื่อวันที่ 6 กรกฎาคม 2565 ได้เห็นชอบประเภทพัสดุที่รัฐต้องการส่งเสริมหรือสนับสนุนตามที่กําหนดในหลักการร่างกฎกระทรวงดังกล่าวแล้ว
สาระสําคัญของร่างกฎกระทรวง
กําหนดเพิ่มเติมให้ สคพ. เป็นที่ปรึกษาที่รัฐต้องการส่งเสริมหรือสนับสนุนประเภทที่ปรึกษาที่เป็นหน่วยงานของรัฐ โดยให้หน่วยงานของรัฐจัดจ้างที่ปรึกษาโดยวิธีเฉพาะเจาะจงหรือหากหน่วยงานของรัฐไม่ประสงค์จะจัดจ้างโดยวิธีเฉพาะเจาะจง หน่วยงานของรัฐจะใช้วิธีประกาศเชิญชวนทั่วไปหรือวิธีคัดเลือกก็ได้
_______________
1 กฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563
2 พระราชกฤษฎีกาจัดตั้งสถาบันระหว่างประเทศเพื่อการค้าและพัฒนา (องค์การมหาชน) พ.ศ. 2544 และที่แก้ไขเพิ่มเติม
3 มาตรา 29 กฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน พ.ศ. 2563
5. เรื่อง ร่างกฎกระทรวงกําหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดหลักเกณฑ์ วิธีการ และระยะเวลาการเปิดเผยและการส่งข้อมูลการอุดมศึกษา พ.ศ. .... ของกระทรวงการอุดมศึกษา วิทยาศาสตร์ วิจัยและนวัตกรรม ที่สํานักงานคณะกรรมการกฤษฎีกาตรวจพิจารณาแล้วและให้ดําเนินการต่อไปได้
ทั้งนี้ ร่างกฎกระทรวงของกระทรวงการอุดมศึกษา วิทยาศาสตร์ วิจัยและนวัตกรรม ที่สํานักงานคณะกรรมการกฤษฎีกาตรวจพิจารณาแล้ว เป็นร่างกฎกระทรวงที่คณะรัฐมนตรีได้เคยมีมติอนุมัติหลักการเมื่อวันที่ 17 สิงหาคม 2564 โดยมีสาระสําคัญเป็นการกําหนดหลักเกณฑ์ วิธีการ และระยะเวลาที่สถาบันอุดมศึกษาต้องเปิดเผยข้อมูลเกี่ยวกับการอุดมศึกษาแก่สาธารณะ เพื่อประโยชน์ในการติดตามและตรวจสอบการดําเนินงานของสถาบันอุดมศึกษา และกําหนดหลักเกณฑ์ วิธีการ และระยะเวลาที่สถาบันอุดมศึกษาต้องจัดส่งข้อมูลเกี่ยวกับการอุดมศึกษาให้แก่สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม เพื่อประโยชน์ในการจัดทําแผนด้านการอุดมศึกษาและการพัฒนาคุณภาพการอุดมศึกษา ซึ่งร่างกฎกระทรวงที่สํานักงานคณะกรรมการกฤษฎีกาตรวจพิจารณาแล้วดังกล่าว มีสาระสําคัญที่แตกต่างไปจากร่างกฎกระทรวงที่คณะรัฐมนตรีได้เคยมีมติอนุมัติหลักการโดยได้ตัดหลักการเกี่ยวกับการกําหนดให้หน่วยงานของรัฐและเอกชนตามลักษณะที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติกําหนด ส่งข้อมูลเกี่ยวกับการอุดมศึกษาให้แก่กระทรวงการอุดมศึกษา วิทยาศาสตร์ วิจัยและนวัตกรรม ตามที่ได้รับการร้องขอออก รวมทั้งได้กําหนดรายละเอียดข้อมูลที่สถาบันอุดมศึกษาต้องเปิดเผยหรือจัดส่งและระยะเวลาดําเนินการในร่างกฎกระทรวงดังกล่าว แทนการกําหนดให้รายละเอียดและระยะเวลาดังกล่าวเป็นไปตามที่สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) กําหนด
สาระสําคัญของร่างกฎกระทรวง
1. กําหนดให้สถาบันอุดมศึกษาต้องเปิดเผยข้อมูลเกี่ยวกับการดําเนินงานของสถาบันอุดมศึกษาต่อสาธารณะผ่านทางระบบเทคโนโลยีสารสนเทศหรือวิธีการอื่นใดที่ประชาชนทั่วไปสามารถเข้าถึงได้โดยสะดวก เพื่อประโยชน์ในการติดตามและตรวจสอบการดําเนินงานของสถาบันอุดมศึกษา โดยให้เปิดเผยข้อมูลดังต่อไปนี้
1.1 ข้อมูลเกี่ยวกับสถาบันอุดมศึกษาซึ่งประกอบด้วยข้อมูลพื้นฐานเกี่ยวกับสถาบันอุดมศึกษาและข้อมูลการนําองค์กร
1.2 ข้อมูลเกี่ยวกับการดําเนินงานตามวัตถุประสงค์ หน้าที่ และอํานาจของสถาบันอุดมศึกษา
1.3 ข้อมูลเกี่ยวกับผลการดําเนินงานตามวัตถุประสงค์ หน้าที่ และอํานาจของสถาบันอุดมศึกษา
ทั้งนี้ รายละเอียดข้อมูลดังกล่าวและระยะเวลาที่ต้องเปิดเผยข้อมูลดังกล่าวให้เป็นไปตามบัญชีท้ายร่างกฎกระทรวง
2. กําหนดให้สถาบันอุดมศึกษาจัดส่งเกี่ยวกับการจัดการศึกษาและมาตรฐานการศึกษา การวิจัยและนวัตกรรม และการให้บริการทางวิชาการ ให้แก่ สป.อว. ผ่านระบบเทคโนโลยีสารสนเทศ เพื่อประโยชน์ในการจัดทําแผนด้านการอุดมศึกษาและการพัฒนาคุณภาพการอุดมศึกษา การวิจัยและนวัตกรรม ตลอดจนการมีส่วนร่วมของสาธารณชนในการตรวจสอบสถาบันอุดมศึกษา โดยให้จัดส่งข้อมูลดังต่อไปนี้
2.1 ข้อมูลสถานศึกษาของสถาบันอุดมศึกษา
2.2 ข้อมูลบุคลากรในสถาบันอุดมศึกษา
2.3 ข้อมูลผู้เรียนของสถาบันอุดมศึกษา
2.4 ข้อมูลผู้สําเร็จการศึกษา
2.5 ข้อมูลการมีงานทําของผู้สําเร็จการศึกษา
2.6 ข้อมูลหลักสูตรที่ให้ปริญญา
2.7 ข้อมูลหลักสูตรที่ไม่ได้ให้ปริญญา
2.8 ข้อมูลการประกันคุณภาพการศึกษาเพื่อการประเมินคุณภาพการศึกษา
2.9 ข้อมูลการสะสมหน่วยกิตและการเทียบโอนหน่วยกิต
2.10 ข้อมูลวิทยานิพนธ์ รายงานการค้นคว้าอิสระ และผลงานอื่นที่นําเสนอเพื่อให้สําเร็จการศึกษา
2.11 ข้อมูลวารสารวิชาการซึ่งสถาบันอุดมศึกษาเป็นผู้ออกและเผยแพร่ตามเกณฑ์มาตรฐานที่ได้รับการยอมรับระดับนานาชาติหรือระดับชาติ เช่น ฐานข้อมูลศูนย์ดัชนีการอ้างอิงวารสารไทย ฐานข้อมูล International Statistical Institute ฐานข้อมูล Scopus
2.12 ข้อมูลงานวิจัยและนวัตกรรม
2.13 ข้อมูลนักวิจัย
2.14 ข้อมูลเครื่องมืออุปกรณ์ด้านวิทยาศาสตร์และเทคโนโลยีห้องปฏิบัติการ หรือโรงงานต้นแบบ
2.15 ข้อมูลการให้บริการทางวิชาการ
2.16 ข้อมูลทุนการศึกษาของผู้เรียนและบุคลากรในสถาบันอุดมศึกษา
2.17 ข้อมูลความร่วมมือทางด้านวิชาการและการจัดการศึกษากับเครือข่ายทั้งในประเทศและต่างประเทศ
2.18 ข้อมูลแผนการรับผู้เรียนประจําปีการศึกษา
ทั้งนี้ ระยะเวลาที่ต้องจัดส่งข้อมูลดังกล่าวให้เป็นไปตามบัญชีท้ายร่างกฎกระทรวง
3. กําหนดให้ในการจัดส่งข้อมูลตามข้อ 2.12 ให้สถาบันอุดมศึกษาแจ้งหรือเชื่อมโยงข้อมูลงานวิจัยและนวัตกรรมกับสํานักงานการวิจัยแห่งชาติ (วช.) โดยถือว่าสถาบันอุดมศึกษานั้นได้จัดส่งข้อมูลให้แก่ สป.อว. แล้ว และให้ สป.อว. แจ้งหรือเชื่อมโยงข้อมูลตามข้อ 2.13 และ 2.14 ที่ได้รับจากสถาบันอุดมศึกษากับ วช. ด้วย รวมทั้งให้ สป.อว. และ วช. แจ้งหรือเชื่อมโยงข้อมูลดังกล่าวที่ตนได้รับเพื่อประโยชน์ในการบูรณาการข้อมูลระหว่างกันและลดภาระของสถาบันอุดมศึกษาในการจัดส่งข้อมูลให้แก่หน่วยงานของรัฐ
4. กําหนดให้ สป.อว. มีหน้าที่จัดทําแพลตฟอร์มเชื่อมโยงข้อมูลเข้าสู่ฐานข้อมูลด้านการอุดมศึกษา เพื่อประโยชน์ในการให้บริการข้อมูล ณ จุดเดียว แก่หน่วยงานในกระทรวง สถาบันอุดมศึกษา หน่วยงานอื่น และสาธารณชน รวมถึงการเชื่อมโยงข้อมูลและแลกเปลี่ยนข้อมูลกับฐานข้อมูลด้านวิทยาศาสตร์ วิจัยและนวัตกรรม และฐานข้อมูลอื่นกับหน่วยงานอื่นของรัฐและหน่วยงานภาคเอกชน
5. กําหนดให้กรณีที่พบว่าสถาบันอุดมศึกษาเปิดเผยหรือจัดส่งข้อมูลการอุดมศึกษาไม่ถูกต้อง ไม่ครบถ้วน หรือไม่ดําเนินการภายในระยะเวลาที่กําหนด ให้ สป.อว. แจ้งเป็นลายลักษณ์อักษรให้สถาบันอุดมศึกษาดําเนินการให้ถูกต้องภายในระยะเวลาที่กําหนด หากสถาบันอุดมศึกษาไม่ดําเนินการภายในระยะเวลาที่กําหนด ให้ สป.อว. แจ้งให้คณะกรรมการการอุดมศึกษาหรือคณะกรรมการมาตรฐานการอุดมศึกษาทราบ แล้วแต่กรณี และประกาศให้สาธารณชนทราบเป็นการทั่วไป
6. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมชุมชนลานกระบือ จังหวัดกําแพงเพชร พ.ศ. ....
คณะรัฐมนตรีมีมติดังนี้
1. เห็นชอบร่างประกาศกระทรวงมหาดไทยเรื่อง การให้ใช้บังคับผังเมืองรวมชุมชนลานกระบือ จังหวัดกําแพงเพชร พ.ศ. .... ตามที่กระทรวงมหาดไทยเสนอ และให้ดําเนินการต่อไปได้
2. ให้กระทรวงมหาดไทยรับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงสาธารณสุข กระทรวงอุตสาหกรรม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างประกาศกระทรวงมหาดไทย ตามที่กระทรวงมหาดไทยเสนอเป็นการกําหนดให้ใช้บังคับผังเมืองรวม ในท้องที่ตําบลลานกระบือ ตําบลจันทิมา และตําบลโนนพลวง อําเภอลานกระบือ จังหวัดกําแพงเพชร เพื่อใช้เป็นแนวทางในการพัฒนาและการดํารงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่งการสาธารณูปโภค บริการสาธารณะ และสภาพแวดล้อม เพื่อให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติ สอดคล้องกับการเจริญเติบโตทางเศรษฐกิจ รวมทั้งอนุรักษ์และสงวนที่เกษตรกรรม สิ่งแวดล้อมและทรัพยากรทางธรรมชาติ และเป็นศูนย์กลางหลักของชุมชน ด้านการบริหาร การปกครอง ผ่านพาณิชยกรรมโดยได้มีการกําหนดแผนผังและการใช้ประโยชน์ที่ดินภายในเขตผังเมืองรวมจําแนกออกเป็น 10 ประเภท ซึ่งแต่ละประเภทจะกําหนดลักษณะกิจการที่ให้ดําเนินการตามวัตถุประสงค์การใช้ที่ดินแต่ละประเภทนั้นๆ รวมทั้งกําหนดประเภทหรือชนิดของโรงงานที่ให้ดําเนินการในที่ดินแต่ละประเภท ตลอดจนกําหนดการใช้ประโยชน์ที่ดินตามแผนผังโครงการคมนาคมและขนส่ง ซึ่งกระทรวงมหาดไทยได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบด้วยแล้ว
สาระสําคัญของร่างประกาศ
1. กําหนดให้ใช้บังคับผังเมืองรวมในท้องที่ตําบลลานกระบือ ตําบลจันทิมาและตําบลโนนพลวง อําเภอลานกระบือ จังหวัดกําแพงเพชร โดยมีวัตถุประสงค์เพื่อเป็นแนวทางในการพัฒนาและการดํารงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสภาพแวดล้อมเพื่อให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติ โดยมีแนวทางในการพัฒนาและดํารงรักษาพื้นที่ ดังต่อไปนี้
1.1 ส่งเสริมและพัฒนาชุมชนลานกระบือให้เป็นศูนย์กลางการบริหารการปกครอง การพาณิชยกรรม และการบริการในระดับอําเภอ
1.2 ส่งเสริมและพัฒนาที่อยู่อาศัยและพาณิชยกรรม ให้สอดคล้องกับการขยายตัวของชุมชนและระบบเศรษฐกิจ
1.3 ส่งเสริมและพัฒนาการบริการทางสังคม การสาธารณูปโภคและสาธารณูปการให้เพียงพอและได้มาตรฐาน
1.4 อนุรักษ์ทรัพยากรธรรมชาติและสิ่งแวดล้อม
2. กําหนดประเภทการใช้ประโยชน์ที่ดินออกเป็น 10 ประเภท ดังนี้
ประเภท
วัตถุประสงค์
1. ที่ดินประเภทที่อยู่อาศัยหนาแน่นน้อย (สีเหลือง)
- เป็นพื้นที่รอบนอกชุมชนเมืองต่อจากพื้นที่อยู่อาศัยหนาแน่นปานกลาง มีวัตถุประสงค์เพื่อให้เป็นที่อยู่อาศัยที่เบาบางและเป็นศูนย์กลางการอยู่อาศัยของชุมชนที่มีสภาพแวดล้อมที่ดี รวมทั้งรองรับการขยายตัวด้านการอยู่อาศัยในอนาคตซึ่งมีการก่อสร้างอาคารอยู่อาศัยได้หลายประเภท เช่น บ้านเดี่ยว บ้านแฝด ห้องแถว ตึกแถว บ้านแถว หอพัก อาคารอยู่อาศัยรวม โดยมีข้อจํากัดเรื่องขนาดพื้นที่ของอาคารซึ่งต้องไม่ใช่อาคารขนาดใหญ่ และมีความสูงของอาคารไม่เกิน 9 เมตร
2. ที่ดินประเภทที่อยู่อาศัยหนาแน่นปานกลาง (สีส้ม)
- เป็นพื้นที่บริเวณต่อเนื่องหรือล้อมรอบพื้นที่อยู่อาศัยหนาแน่นมาก มีวัตถุประสงค์เพื่อให้เป็นที่อยู่อาศัยหนาแน่นปานกลางในการรองรับการอยู่อาศัยบริเวณที่ต่อเนื่องจากศูนย์กลางพาณิชยกรรมซึ่งมีการสร้างที่อยู่อาศัยได้ทุกประเภท เช่น บ้านเดี่ยว บ้านแฝด ห้องแถว ตึกแถว บ้านแถว หอพัก อาคารชุด อาคารอยู่อาศัยรวม โดยมีข้อจํากัดเรื่องขนาด พื้นที่อาคารซึ่งต้องไม่ใช่อาคารขนาดใหญ่ และมีความสูงของอาคารไม่เกิน 12 เมตร
3. ที่ดินประเภทพาณิชยกรรมและที่อยู่อาศัยหนาแน่นมาก (สีแดง)
- เป็นพื้นที่ศูนย์กลางด้านพาณิชยกรรมของชุมชนลานกระบือ มีวัตถุประสงค์เพื่อเป็นศูนย์กลางพาณิชยกรรมหลักเพื่อส่งเสริมความเป็นศูนย์กลางทางการค้าและการบริการของชุมชน ประกอบด้วย ตลาด ศูนย์การค้า สํานักงาน โรงแรม โดยมีข้อจํากัดเรื่องความสูงของอาคารซึ่งต้องมีความสูงไม่เกิน 12 เมตรรวมทั้งกําหนดให้เป็นที่อยู่อาศัยหนาแน่นมากเพื่อรองรับการประกอบกิจการดังกล่าว
4. ที่ดินประเภทชนบทและเกษตรกรรม (สีเขียว)
- เป็นพื้นที่ฉนวน (Buffer Zone) ของชุมชนให้คงสภาพชนบทและประกอบอาชีพเกษตรกรรม มีวัตถุประสงค์เพื่อเป็นพื้นที่เกษตรกรรม เช่น การทํานา ทําไร่ เลี้ยงสัตว์ การสงวนรักษาพื้นที่เกษตรกรรม และการส่งเสริมเศษฐกิจการเกษตร
5. ที่ดินประเภทปฏิรูปที่ดินเพื่อเกษตรกรรม (สีเขียวมีกรอบและเส้นทแยงสีน้ําตาล)
- เป็นพื้นที่ตามกฎหมายว่าด้วยการปฏิรูปที่ดินเพื่อเกษตรกรรม ซึ่งมีวัตถุประสงค์ให้มีการใช้ประโยชน์ที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรม
6. ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม (สีเขียวอ่อน)
- เป็นพื้นที่โล่งที่มีวัตถุประสงค์ในการกําหนดพื้นที่โล่งไว้เพื่อให้ชุมชนมีสภาพแวดล้อมที่ดี มีอากาศบริสุทธิ์ มีที่พักผ่อนหย่อนใจ เพื่อให้ประชาชนมีสุขภาพที่สมบูรณ์ มีคุณภาพชีวิตที่ดี ประกอบด้วย สระบึงกิ่ว สระน้ําเทศบาลตําบลลานกระบือ สระน้ําองค์การบริหารส่วนตําบลโนนพลวง (สระประมงหมู่บ้าน)
7. ที่ดินประเภทอนุรักษ์ป่าไม้ (สีเขียวอ่อนมีเส้นทแยงสีขาว)
- เป็นพื้นที่ตามกฎหมายว่าด้วยการป่าไม้ และพื้นที่ของเอกชนที่อยู่ในบริเวณดังกล่าว กรณีที่ดินของป่าไม้มีวัตถุประสงค์ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบํารุงป่าไม้ สัตว์ป่า ต้นน้ํา ลําธาร และทรัพยากรธรรมชาติอื่นๆ ตามมติคณะรัฐมนตรีและกฎหมายเกี่ยวกับการป่าไม้ การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติ สําหรับที่ดินซึ่งเอกชนเป็นเจ้าของหรือผู้ครอบครองโดยชอบด้วยกฎหมาย กําหนดให้ใช้ประโยชน์ที่ดินพื่อให้สอดคล้องกับป่าไม้โดยมีการผ่อนปรนให้ใช้ประโยชน์ที่ดินเพื่อการดํารงอยู่ได้ เช่น การอยู่อาศัย เกษตรกรรม โดยมีข้อจํากัดเรื่องขนาดพื้นที่ของอาคารอยู่อาศัยซึ่งต้องไม่เกิน 500 ตารางเมตร และมีความสูงของอาคารไม่เกิน 9 เมตร
8. ที่ประเภทสถาบันการศึกษา (สีเขียวมะกอก)
-มีวัตถุประสงค์เพื่อกําหนดพื้นที่ซึ่งเป็น
สถาบันการศึกษาตามการใช้ประโยชน์ที่ดินในปัจจุบัน เช่น โรงเรียนบ้านหนองแขม โรงเรียนบ้านปลักไม้ดํา โรงเรียนอนุบาลลานกระบือ
9. ที่ดินประเภทสถาบันศาสนา (สีเทาอ่อน)
- มีวัตถุประสงค์เพื่อเป็นพื้นที่สถาบันศาสนาตามการใช้ประโยชน์ที่ดินในปัจจุบัน เช่น วัดโพธิ์เตี้ย วัดสามัคคีธรรม วัดแก้วสุริย์ฉาย
10. ที่ดินประเภทสถาบันราชการ การสาธารณูปโภค และสาธารณูปการ (สีน้ําเงิน)
- มีวัตถุประสงค์เพื่อการใช้ประโยชน์ที่ดินเกี่ยวกับกิจกรรมต่าง ๆ ของรัฐบาลเพื่อการสาธารณูปโภคและสาธารณูปการ เช่น ที่ทําการองค์การบริหารส่วนตําบลลานกระบือ ศูนย์ราชการอําเภอลานกระบือ โรงพยาบาลลานกระบือ
3. กําหนดประเภทหรือชนิดของโรงงานที่ให้ดําเนินการได้ในที่ดินประเภทที่อยู่อาศัยหนาแน่นน้อย (สีเหลือง) ที่ดินประเภทที่อยู่อาศัยหนาแน่นปานกลาง (สีส้ม) ที่ดินประเภทพาณิชยกรรมและที่อยู่อาศัยหนาแน่นมาก (สีแดง) และที่ดินประเภทชนบทและเกษตรกรรม (สีเขียว) ตามบัญชีท้ายประกาศกระทรวงมหาดไทย ทั้งนี้ เพื่อให้เป็นไปตามวัตถุประสงค์การใช้ประโยชน์ที่ดินแต่ละประเภท
4. กําหนดการใช้ประโยชน์ที่ดินในบริเวณแนวถนนสาย ก 1 ถนนสาย ก 2 ถนนสาย ก 3 ถนนสาย ก 4 ถนนสาย ก 5 ถนนสาย ก 6 ถนนสาย ก 7 ถนนสาย ก 8 ถนนสาย ก 9 ถนนสาย ข 1 ถนนสาย ข 2 ถนนสาย ข 3 ถนนสาย ค 1 และถนนสาย ง ตามแผนผังแสดงโครงการคมนาคมและขนส่งท้ายประกาศกระทรวงมหาดไทยโดยให้ใช้ประโยชน์เพื่อกิจการตามที่กําหนด ดังต่อไปนี้
4.1 การสร้างถนนหรือเกี่ยวข้องกับถนน และการสาธารณูปโภค และสาธารณูปการ
4.2 การสร้างรั้วหรือกําแพง
4.3 เกษตรกรรมหรือเกี่ยวข้องกับเกษตรกรรมที่มีความสูงของอาคารไม่เกิน 9 เมตร หรือไม่ใช่อาคารขนาดใหญ่
7. เรื่อง ร่างประกาศกระทรวงพาณิชย์ เรื่อง กําหนดให้กาแฟเป็นสินค้าที่ต้องขออนุญาตและมีหนังสือรับรองในการส่งออกไปนอกราชอาณาจักร พ.ศ. ....
คณะรัฐมนตรีมีมติอนุมัติหลักการร่างประกาศกระทรวงพาณิชย์ เรื่อง กําหนดให้กาแฟเป็นสินค้าที่ต้องขออนุญาตและมีหนังสือรับรองในการส่งออกไปนอกราชอาณาจักร พ.ศ. .... ตามที่กระทรวงพาณิชย์เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดําเนินการต่อไปได้ และให้กระทรวงพาณิชย์รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปได้ด้วย
ข้อเท็จจริง
1. สมาคมกาแฟไทยได้ขอให้คณะอนุกรรมการพืชสวนพิจารณาทบทวนกฎหมายที่เกี่ยวข้องกับการส่งออกกาแฟ เพื่อเป็นการสนับสนุนการส่งออกกาแฟคั่วที่มาจากเมล็ดกาแฟไทยผสมกับเมล็ดกาแฟต่างประเทศ เนื่องจากปัจจุบันกาแฟคั่วผสมจากแหล่งปลูกประเทศอื่นไม่ได้รับอนุญาตให้ส่งออก และที่ประชุมคณะอนุกรรมการพืชสวน มีมติมอบหมายให้ พณ. (กรมการค้าต่างประเทศ) พิจารณาทบทวนกฎหมายที่เกี่ยวข้องกับการส่งออกกาแฟ
2. ในการประชุมคณะอนุกรรมการพืชสวน ครั้งที่ 3/2564 เมื่อวันที่ 23 กรกฎาคม 2564 มีมติเห็นชอบการทบหวนประกาศกระทรวงพาณิชย์ เรื่อง การส่งกาแฟออกไปนอกราชอาณาจักร พ.ศ. 2551 ในส่วนที่เกี่ยวข้องกับการส่งออกกาแฟที่ผลิตจากเมล็ดกาแฟดิบที่นําเข้าจากต่างประเทศตามที่ พณ. โดยกรมการค้าต่างประเทศเสนอ ดังนี้ 1) เพิ่มคํานิยาม “เมล็ดกาแฟคั่ว” 2) ปรับแก้ไขการกําหนดขอบเขตสินค้าที่จะไม่อยู่ภายใต้มาตรการหนังสือรับรองถิ่นกําเนิดสินค้าตามข้อบังคับขององค์การกาแฟระหว่างประเทศ (International Coffee Organization: ICO) โดยเพิ่มกรณีเมล็ดกาแฟคั่วที่ผลิตจากเมล็ดกาแฟดิบนําเข้าจากต่างประเทศและที่ผสมระหว่างเมล็ดกาแฟดิบในประเทศและนําเข้าจากต่างประเทศ และ 3) ปรับแก้ไขข้อยกเว้นมาตรการขออนุญาตและหนังสือรับรองถิ่นกําเนิดสินค้าฯ โดยเพิ่มกรณีส่งคืนสินค้ากาแฟกลับประเทศต้นทาง (ส่งกลับ) ต่อมาในการประชุมคณะกรรมการนโยบายและแผนพัฒนาการเกษตรและสหกรณ์ ครั้งที่ 1/2564 เมื่อวันที่ 20 กันยายน 2565 ที่ประชุมมีมติรับทราบการทบทวนประกาศกระทรวงพาณิชย์ฯ และมอบหมายให้ พณ. โดยกรมการค้าต่างประเทศทบทวนกฎหมายดังกล่าว และให้ดําเนินการเสนอคณะรัฐมนตรีเพื่อพิจารณาต่อไป
3. ดังนั้น เพื่อเป็นการปรับปรุงการกํากับดูแลการส่งออกกาแฟให้เป็นไปด้วยความเหมาะสมและสอดคล้องกับสถานการณ์การผลิตและการตลาดภายในประเทศ และเป็นการสนับสนุนให้ผู้ประกอบการไทยสามารถส่งออกเมล็ดกาแฟคั่วและผลิตภัณฑ์กาแฟที่ผลิตจากเมล็ดกาแฟดิบที่นําเข้าจากต่างประเทศ และจากเมล็ดกาแฟดิบที่นําเข้าจากต่างประเทศผสมกับเมล็ดกาแฟดิบภายในประเทศไปยังตลาดรับซื้อต่างประเทศได้สะดวกมากขึ้น รวมทั้งให้เป็นไปตามมติที่ประชุมฯ ตามข้อ 1 และข้อ 2 พณ. โดยกรมการค้าต่างประเทศพิจารณาแล้วเห็นควรยกเลิกประกาศกระทรวงพาณิชย์ เรื่อง การส่งกาแฟออกไปนอกราชอาณาจักร พ.ศ. 2551 และยกร่างประกาศกระทรวงพาณิชย์ เรื่อง กําหนดให้กาแฟเป็นสินค้าที่ต้องขออนุญาตและมีหน้าสือรับรองในการส่งออกไปนอกราชอาณาจักร พ.ศ. .... ขึ้นใหม่
4. พณ. โดยกรมการค้าต่างประเทศได้จัดให้มีการรับฟังความคิดเห็นร่างประกาศกระทรวงตามข้อ 3 ผ่านเว็บไซต์กรมการค้าต่างประเทศ ระหว่างวันที่ 3 - 17 มกราคม 2566 โดยมีผู้ให้ความเห็น จํานวน 26 ราย ซึ่งส่วนใหญ่เห็นด้วยต่อร่างประกาศดังกล่าว (ร้อยละ 92.31) และมีบางส่วน (ร้อยละ 7.69) ให้ความเห็นว่าการกําหนดให้ผู้ส่งออกกาแฟต้องมีหนังสือรับรองถิ่นกําเนิดสินค้าตามข้อบังคับของ ICO จะทําให้การส่งออกยุ่งยากและมีขั้นตอนมากขึ้น อาจทําให้การส่งออกเกิดความล่าช้าได้ รวมทั้งเห็นว่ามาตรการหนังสือรับรองถิ่นกําเนิดสินค้าฯ อาจไม่มีความจําเป็น เนื่องจากประเทศคู่ค้าไม่ได้กําหนดให้หนังสือรับรองถิ่นกําเนิดสินค้าฯ เป็นเอกสารประกอบการนําเข้า ดังนั้น กรมการค้าต่างประเทศจึงนําผลการรับฟังความคิดเห็นมาประกอบการจัดทําร่างประกาศกระทรวงดังกล่าวแล้ว แต่เห็นว่าจําเป็นต้องกําหนดให้การส่งออกกาแฟต้องมีหนังสือรับรองถิ่นกําเนิดสินค้าฯ (ยกเว้นการส่งออกเมล็ดกาแฟคั่วที่ผลิตจากเมล็ดกาแฟดิบนําเข้าจากต่างประเทศ หรือเมล็ดกาแฟดิบนําเข้าจากต่างประเทศผสมกับเมล็ดกาแฟดิบภายในประเทศ) เพื่อให้เป็นไปตามความตกลงขององค์การกาแฟระหว่างประเทศที่ประเทศไทยได้เข้าร่วมเป็นภาคี
สาระสําคัญของร่างประกาศ
1. ยกเลิกประกาศกระทรวงพาณิชย์ เรื่อง การส่งกาแฟออกไปนอกราชอาณาจักร พ.ศ. 2551
2. ปรับปรุงประเด็นต่าง ๆ ดังนี้
ประเด็น
ประกาศ พณ.ฯ พ.ศ. 2551
ประกาศร่าง พณ.ฯ ที่ พณ. เสนอ
1. บทนิยาม
“กาแฟ” หมายความว่า ผลกาแฟ เมล็ดกาแฟไม่ว่าจะคั่ว บด หรือแยกเอาสารคาเฟอีนออกแล้วหรือไม่ก็ตาม และให้หมายความรวมถึงผลิตภัณฑ์กาแฟด้วย
“เมล็ดกาแฟดิบ” หมายความว่า เมล็ดกาแฟที่ยังไม่ได้คั่วหรือบด
“กาแฟ” หมายความว่า
1) ผลกาแฟ ที่ยังไม่กะเทาะเปลือกและที่กะเทาะเปลือกแล้วแต่ยังมีเยื่อหุ้มอยู่
2) เมล็ดกาแฟ ที่คั่วแล้วและยังไม่คั่วทั้งที่บดแล้วและยังไม่บด ทั้งที่แยกสารกาแฟอีนออกแล้ว และยังไม่แยกสารกาแฟอีนออก
3) ผลิตภัณฑ์กาแฟ ที่มีสิ่งสกัด หัวเชื้อ หรือสิ่งเข้มข้นของกาแฟ อย่างใดอย่างหนึ่งหรือหลายอย่างรวมกัน ผสมอยู่ไม่น้อยกว่าร้อยละ 36.54
“เมล็ดกาแฟดิบ” หมายความว่า เมล็ดกาแฟที่ยังไม่คั่ว ทั้งที่บดแล้วและยังไม่บด (เพิ่มเมล็ดกาแฟดิบที่บดแล้ว)
“เมล็ดกาแฟคั่ว” หมายความว่า เมล็ดกาแฟที่คั่วแล้วทั้งที่บดแล้วและยังไม่บด (เดิมไม่มี)
2. การขออนุญาตในการส่งออก
ให้กาแฟเป็นสินค้าที่ต้องขออนุญาตในการส่งออกไปนอกราชอาณาจักร
คงเดิม
3. การมีหนังสือรับรองถิ่นกําเนิดสินค้า
ให้กาแฟเป็นสินค้าที่ต้องมีหนังสือรับรองถิ่นกําเนิดสินค้าตามข้อบังคับขององค์การกาแฟระหว่างประเทศ (International Coffee Organization: ICO) ซึ่งออกโดยกรมการค้าระหว่างประเทศในการส่งออกไปนอกราชอาณาจักร
คงเดิม
4. กรณีที่ไม่ต้องมีหนังสือรับรองถิ่นกําเนิดสินค้า
การส่งออกผลิตภัณฑ์กาแฟซึ่งผลิตจากเมล็ดกาแฟดิบที่นําเข้าจากต่างประเทศ
การส่งออกเมล็ดกาแฟคั่วและผลิตภัณฑ์กาแฟที่ผลิตจาก
1) เมล็ดกาแฟดิบที่นําเข้าจากต่างประเทศ
2) เมล็ดกาแฟดิบที่นําเข้าจากต่างประเทศผสมกับเมล็ดกาแฟดิบภายในประเทศ (เดิมไม่มี)
5. กรณียกเว้นการขออนุญาตในการส่งออกและไม่ต้องมีหนังสือรับรองถิ่นกําเนิดสินค้า
1) กรณีที่นําติดตัวออกไปเพื่อใช้เฉพาะตัว
2) กรณีที่ยานพาหนะนําออกไปเพื่อใช้ในยานพาหนะนั้น ๆ
3) กรณีส่งออกไปเป็นตัวอย่างในปริมาณที่จําเป็น
1) การส่งกาแฟที่นําเข้ามาในราชอาณาจักรกลับออกไปนอกราชอาณาจักร [ส่งกลับประเทศต้นทาง (เดิมไม่มี)]
2) การนําติดตัวออกไปเพื่อใช้เฉพาะตัวการนําออกไปพร้อมยานพาหนะเพื่อใช้ในยานพาหนะนั้น ๆ และการส่งออกเพื่อเป็นตัวอย่างในปริมาณ ดังนี้
2.1) ผลกาแฟที่ยังไม่กะเทาะเปลือกปริมาณไม่เกิน 120 กิโลกรัม
2.2) ผลกาแฟที่กะเทาะเปลือกแล้วแต่ยังมีเยื่อหุ้มอยู่ ปริมาณไม่เกิน 75 กิโลกรัม
2.3) เมล็ดกาแฟดิบ ปริมาณไม่เกิน 60 กิโลกรัม
2.4) เมล็ดกาแฟคั่ว ปริมาณไม่เกิน50.40 กิโลกรัม
2.5 ผลิตภัณฑ์กาแฟ ปริมาณไม่เกิน 23 กิโลกรัม
(ระบุปริมาณเพื่อความชัดเจน ซึ่งเป็นปริมาณเดิมที่กําหนดไว้ในระเบียบกระทรวงพาณิชย์ ว่าด้วยหลักเกณฑ์ วิธีการ และเงื่อนไขในการอนุญาตให้ส่งกาแฟออกไปนอกราชอาณาจักร พ.ศ. 2551)
8. เรื่อง ร่างกฎกระทรวงจัดตั้ง ยุบ รวม หรือเลิกสถานศึกษาขั้นพื้นฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงจัดตั้ง ยุบ รวม หรือเลิกสถานศึกษาขั้นพื้นฐาน พ.ศ. .... ตามที่กระทรวงศึกษาธิการ (ศธ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ ร่างกฎกระทรวงตามที่กระทรวงศึกษาธิการเสนอ เป็นการกําหนดหลักเกณฑ์และวิธีการการจัดตั้ง รวม หรือเลิกสถานศึกษาขั้นพื้นฐาน เพื่อให้สอดคล้องกับพระราชบัญญัติระเบียบบริหารราชการกระทรวงศึกษาธิการ พ.ศ. 2546 และคําสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560 และที่แก้ไขเพิ่มเติม ซึ่งกําหนดให้อํานาจหน้าที่ของคณะกรรมการเขตพื้นที่การศึกษาตามพระราชบัญญัติระเบียบบริหารราชการกระทรวงศึกษาธิการ พ.ศ. 2546 เป็นอํานาจหน้าที่ของคณะกรรมการการศึกษาธิการจังหวัดแทน ประกอบกับการเสนอร่างกฎกระทรวงในเรื่องนี้เพื่อดําเนินการให้เป็นไปตามความเห็นของคณะกรรมการกฤษฎีกา (คณะที่ 8) และพระราชบัญญัติระเบียบบริหารราชการกระทรวงศึกษาธิการ พ.ศ. 2564 และคณะกรรมการการศึกษาขั้นพื้นฐานได้มีมติเห็นชอบด้วยแล้ว
สาระสําคัญของร่างกฎกระทรวง
1. ยกเลิกระเบียบกระทรวงศึกษาธิการว่าด้วยการจัดตั้ง รวม หรือเลิกสถานศึกษาขั้นพื้นฐาน พ.ศ. 2550
2. กําหนดหลักเกณฑ์การจัดตั้ง ยุบ รวม หรือเลิกสถานศึกษา ดังนี้
2.1 การจัดตั้งสถานศึกษามีหลักเกณฑ์ ดังนี้
(1) ระดับประถมศึกษาต้องมีนักเรียนในแต่ละชั้นเรียนไม่น้อยกว่า 25 คน ถ้าไม่เป็นไปตามเกณฑ์ให้จัดตั้งเป็นสาขาของสถานศึกษาอื่น
(2) ระดับมัธยมศึกษาตอนต้นและหรือระดับมัธยมศึกษาตอนปลายมีนักเรียนในแต่ละชั้นเรียนไม่น้อยกว่า 80 คน ถ้าไม่เป็นไปตามหลักเกณฑ์ให้จัดตั้งเป็นสาขาของสถานศึกษาอื่น
(3) สถานที่จัดตั้งเป็นที่ดินที่มีหลักฐานอนุญาตให้ใช้ไม่น้อยกว่า 25 ไร่
(4) กรณีจัดตั้งขึ้นใหม่ต้องอยู่ห่างจากสถานศึกษาประเภทเดียวกันของรัฐ เอกชน และองค์กรปกครองส่วนท้องถิ่นที่ตั้งอยู่เดิมไม่น้อยกว่า 6 กิโลเมตร
(5) กรณีในท้องที่ชุมชนหนาแน่นหรือมีความจําเป็นพิเศษ หากไม่เป็นไปตามหลักเกณฑ์ดังกล่าวให้สํานักงานเขตพื้นที่การศึกษาประถมศึกษาหรือสํานักงานเขตพื้นที่การศึกษามัธยมศึกษาเสนอคณะกรรมการศึกษาธิการจังหวัดให้ความเห็นชอบการจัดตั้งสถานศึกษา ในท้องที่ดังกล่าว ทั้งนี้ ให้คํานึงถึงงบประมาณ ประสิทธิภาพ และคุณภาพของการจัดการศึกษา
(6) จัดทําแผนการคาดคะเนประชากรวัยเรียนไม่น้อยกว่า 3 ปีการศึกษาถัดไป จัดทําที่ตั้ง แผนผัง และชื่อสถานศึกษา หลักฐานการอนุญาตให้ใช้ที่ดิน หลักสูตรการเรียนการสอน การดําเนินการเกี่ยวกับบุคลากร และงบประมาณ
(7) ให้เสนอแผนการจัดตั้งฯ ต่อเลขาธิการคณะกรรมการการศึกษาขั้นพื้นฐานให้ความเห็นเพื่อนําเสนอคณะกรรมการศึกษาธิการจังหวัดประกอบการให้ความเห็นชอบ เมื่อเห็นชอบแล้ว ให้สํานักงานฯ ประกาศการจัดตั้งสถานศึกษานั้น ภายใน 30 วันนับแต่วันที่ได้รับแจ้งมติจากคณะกรรมการฯ และเผยแพรให้ประชาชนทราบโดยวิธีการทางอิเล็กทรอนิกส์รวมถึงปิดประกาศไว้ในที่เปิดเผย ณ สํานักงาน พร้อมทั้งรายงานสํานักงานคณะกรรมการการศึกษาขั้นพื้นฐานโดยเร็วเพื่อประกาศในราชกิจจานุเบกษา
2.2 การยุบสถานศึกษามีหลักเกณฑ์ ดังนี้
(1) ระดับประถมศึกษาที่มีนักเรียนในชั้นประถมศึกษาปีที่ 1 น้อยกว่า 10 คน ติดต่อกันอย่างน้อย 3 ปีการศึกษา
(2) ระดับมัธยมศึกษาตอนต้นที่มีนักเรียนในชั้นมัธยมศึกษาปีที่ 1 น้อยกว่า 10 คน ติดต่อกันอย่างน้อย 3 ปีการศึกษา หรือมีนักเรียนทั้งระดับน้อยกว่า 30 คน
(3) ระดับมัธยมศึกษาตอนปลายที่มีลักษณะอย่างใดอย่างหนึ่งดังนี้ (3.1) มีนักเรียนในชั้นมัธยมศึกษาปีที่ 4 น้อยกว่า 10 คน ติดต่อกันอย่างน้อย 3 ปีการศึกษา (3.2) มีนักเรียนชั้นใดชั้นหนึ่ง น้อยกว่า 10 คน (3.3) มีนักเรียนทั้งระดับ น้อยกว่า 40 คน (3.4) มีแผนชั้นเรียนในระดับมัธยมศึกษาตอนต้น น้อยกว่า 3 ห้องเรียน
(4) กรณีในท้องที่ที่มีความจําเป็นพิเศษหากมีความจําเป็นอย่างอื่นให้สํานักงานฯ เสนอคณะกรรมการฯ พิจารณาให้ความเห็นชอบการยุบสถานศึกษาในท้องที่ดังกล่าว
(5) จัดทําแผนเกี่ยวกับบุคลากรเด็กนักเรียน จัดให้มีการรับฟังความคิดเห็นของผู้ปกครองนักเรียนและคณะกรรมการสถานศึกษาขั้นพื้นฐาน ทั้งนี้ การยุบสถานศึกษาให้ยุบทีละ 1 ชั้นเรียน เริ่มตั้งแต่ชั้นต้นของระดับ เว้นแต่มีเหตุผลความจําเป็นอาจยุบปีละเกินกว่า 1 ชั้นเรียน หรืออาจยุบทั้งระดับ
(6) ให้เสนอคณะกรรมการฯ พิจารณาให้ความเห็นชอบการยุบสถานศึกษา เมื่อเห็นชอบแล้ว ให้ประกาศภายใน 30 วันนับแต่วันที่ได้รับแจ้งมติจากคณะกรรมการฯ และให้เผยแพร่ให้ประชาชนทราบโดยวิธีการทางอิเล็กทรอนิกส์ รวมถึงปิดประกาศไว้ในที่เปิดเผย ณ สํานักงาน พร้อมทั้งรายงานสํานักงานคณะกรรมการการศึกษาขั้นพื้นฐานทราบโดยเร็ว
2.3 การรวมสถานศึกษามีหลักเกณฑ์ ดังนี้
(1) มีนักเรียนรวมกันทุกชั้นเรียนไม่เกิน 120 คน ให้จัดทําแผนเกี่ยวกับบุคลากร งบประมาณ ทรัพย์สิน เอกสารสําคัญ และการช่วยเหลือเด็กนักเรียน
(2) จัดให้มีการรับฟังความคิดเห็นของผู้ปกครองนักเรียนและคณะกรรมการสถานศึกษาขั้นพื้นฐาน
(3) ให้นักเรียนทุกชั้นเรียนในสถานศึกษาที่ตั้งอยู่ใกล้กันตั้งแต่สองแห่งขึ้นไปมาเรียนรวมกัน เพื่อประโยชน์ในการบริหารจัดการศึกษาให้มีประสิทธิภาพและลดภาระค่าใช้จ่ายด้านบุคลากร
(4) เมื่อคณะกรรมการให้ความเห็นชอบแล้ว ให้ประกาศภายใน 30 วันนับแต่วันที่ได้รับแจ้งมติจากคณะกรรมการ และให้เผยแพร่ให้ประชาชนทราบโดยวิธีการทางอิเล็กทรอนิกส์ รวมถึงปิดประกาศไว้ในที่เปิดเผย ณ สํานักงาน พร้อมทั้งรายงานสํานักงานคณะกรรมการการศึกษาขั้นพื้นฐานทราบโดยเร็ว
(5) เมื่อประกาศการรวมสถานศึกษาแล้ว ให้สถานศึกษาหลักรับย้ายนักเรียนที่มาเรียนรวมจากสถานศึกษาอื่นมาเป็นนักเรียนของสถานศึกษาหลัก ให้สถานศึกษาที่มารวมโอนบรรดาสิทธิในงบประมาณหรือเงินอุดหนุน ทรัพย์สิน สิทธิ สิทธิเรียกร้อง หนี้ ไปเป็นของสถานศึกษาหลัก และให้สํานักงานดําเนินการเลิกสถานศึกษาที่มารวมภายใน 360 วันนับแต่วันที่ได้รับแจ้งมติจากคณะกรรมการ
2.4 การเลิกสถานศึกษามีหลักเกณฑ์ ดังนี้
(1) การเลิกสถานศึกษากรณีไม่มีนักเรียนที่จะจัดการเรียนการสอนให้จัดทําแผนเสนอคณะกรรมการฯ ให้ความเห็นชอบการดําเนินการเกี่ยวกับบุคลากร งบประมาณ ทรัพย์สิน และเอกสารสําคัญ
(2) การเลิกสถานศึกษากรณีเป็นสถานศึกษาที่ไปรวมสถานศึกษาหลักให้จัดทําแผนการดําเนินการเกี่ยวกับบุคลากร งบประมาณ ทรัพย์สิน เอกสารสําคัญ และการช่วยเหลือเด็กนักเรียน
(3) จัดให้มีการรับฟังความคิดเห็นของผู้ปกครองนักเรียนและคณะกรรมการสถานศึกษาขั้นพื้นฐาน
(4) เมื่อสํานักงานดําเนินการตาม (1) และ (2) แล้ว ให้เสนอคณะกรรมการฯ ให้ความเห็นชอบ เมื่อเห็นชอบแล้ว ให้ประกาศภายใน 30 วันนับแต่วันที่ได้รับแจ้งมติจากคณะกรรมการ และให้เผยแพร่ให้ประชาชนทราบโดยวิธีการทางอิเล็กทรอนิกส์ รวมถึงปิดประกาศไว้ในที่เปิดเผย ณ สํานักงาน พร้อมทั้งรายงานสํานักงานคณะกรรมการการศึกษาขั้นพื้นฐานโดยเร็วเพื่อประกาศในราชกิจจานุเบกษา
(5) เมื่อประกาศการเลิกสถานศึกษานั้นแล้ว ให้สํานักงานจัดให้มีการตรวจสอบทรัพย์สินและชําระบัญชี รวมถึงการดําเนินการโอนหรือจําหน่ายทรัพย์สินที่ยังคงเหลืออยู่ของสถานศึกษาให้เป็นไปตามกฎหมายว่าด้วยการนั้นกําหนด
(6) บรรดาเอกสารสําคัญของสถานศึกษาที่ถูกเลิก ให้โอนไปอยู่ในความดูแลรับผิดชอบของสํานักงานหรือสถานศึกษาหลัก เช่น การเลิกสถานศึกษากรณีไม่มีนักเรียนที่จะจัดการเรียนการสอนให้เก็บไว้ที่สํานักงาน สําหรับการเลิกสถานศึกษากรณีเป็นสถานศึกษาที่ไปรวมสถานศึกษาหลักให้เก็บไว้ที่สถานศึกษาหลัก
9. เรื่อง ร่างกฎกระทรวงกําหนดให้ผลิตภัณฑ์อุตสาหกรรมคาร์บอนไดออกไซด์ทางการแพทย์ต้องเป็นไปตามมาตรฐาน พ.ศ. ....
คณะรัฐมนตรีมีมติเห็นชอบร่างกฎกระทรวงกําหนดให้ผลิตภัณฑ์อุตสาหกรรมคาร์บอนไดออกไซด์ทางการแพทย์ต้องเป็นไปตามมาตรฐาน พ.ศ. .... ตามที่กระทรวงอุตสาหกรรมเสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ ร่างกฎกระทรวงที่กระทรวงอุตสาหกรรมเสนอ เป็นการแก้ไขปรับปรุงมาตรฐานผลิตภัณฑ์อุตสาหกรรมคาร์บอนไดออกไซด์ทางการแพทย์ต้องเป็นไปตามมาตรฐานปัจจุบันมีมาตรฐานผลิตภัณฑ์อุตสาหกรรมซึ่งเป็นมาตรฐานบังคับอยู่แล้ว แต่เนื่องจากใช้บังคับมานานเกินกว่า 5 ปีแล้ว [โดยอ้างอิงจากองค์การระหว่างประเทศว่าด้วยการมาตรฐาน (ISO) หากมาตรฐานบังคับใดใช้มาเกิน 5 ปี ควรจะต้องมีการทบทวนใหม่ ] รวมทั้งเพื่อให้สอดคล้องกับความก้าวหน้าทางวิชาการและมาตรฐานสากลที่ใช้ในปัจจุบัน และเป็นการส่งเสริมให้ผลิตภัณฑ์อุตสาหกรรมคาร์บอนไดออกไซด์ทางการแพทย์ภายในประเทศเป็นผลิตภัณฑ์ที่มีคุณภาพและมีความปลอดภัย ซึ่งกระทรวงอุตสาหกรรมได้ดําเนินการรับฟังความคิดเห็นเกี่ยวกับร่างกฎกระทรวงดังกล่าวแล้ว ประกอบกับหน่วยงานที่เกี่ยวข้องเห็นชอบด้วยในหลักการ และสํานักงานคณะกรรมการกฤษฎีกาได้ตรวจพิจารณาร่างกฎกระทรวงดังกล่าวเป็นการล่วงหน้าแล้วด้วย
สาระสําคัญของร่างกฎกระทรวง
1. กําหนดให้ผลิตภัณฑ์อุตสาหกรรมคาร์บอนไดออกไซด์ทางการแพทย์ต้องเป็นไปตามมาตรฐานเลขที่ มอก. 539 - 25xx ตามประกาศกระทรวงอุตสาหกรรม ฉบับที่ 6868 (พ.ศ. 2565) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมคาร์บอนไดออกไซด์การแพทย์และกําหนดมาตรฐานผลิตภัณฑ์อุตสาหกรรมคาร์บอนไดออกไซด์ทางการแพทย์ ลงวันที่ 29 พฤศจิกายน พ.ศ. 2565
2. กําหนดให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
10. เรื่อง ร่างพระราชกฤษฎีกาปิดประชุมสมัยวิสามัญแห่งรัฐสภา พ.ศ. ....
คณะรัฐมนตรีมีมติเห็นชอบร่างพระราชกฤษฎีกาปิดประชุมสมัยวิสามัญแห่งรัฐสภา พ.ศ. .... (ตั้งแต่วันที่ 24 พฤษภาคม พ.ศ. 2566) ตามที่สํานักเลขาธิการคณะรัฐมนตรีเสนอ และให้นําขึ้นทูลเกล้าฯ ถวาย พร้อมกับร่างประกาศเรียกประชุมสมัยวิสามัญแห่งรัฐสภา พ.ศ. .... ที่วุฒิสภาจะนําขึ้นทูลเกล้าฯ ถวาย เพื่อประกาศใช้บังคับตามลําดับต่อไป
สาระสําคัญ
1. ร่างพระราชกฤษฎีกาที่สํานักเลขาธิการคณะรัฐมนตรีเสนอ เป็นการดําเนินการให้เป็นไปตามบทบัญญัติของรัฐธรรมนูญแห่งราชอาณาจักรไทย ซึ่งเป็นกรณีที่วุฒิสภาแจ้งว่ามีความจําเป็นต้องมีการเรียกประชุมสมัยวิสามัญแห่งรัฐสภา เพื่อให้วุฒิสภาดําเนินการประชุมเพื่อทําหน้าที่พิจารณาให้บุคคลดํารงตําแหน่งตามบทบัญญัติแห่งรัฐธรรมนูญ ตามมาตรา 126 (2) ของรัฐธรรมนูญแห่งราชอาณาจักรไทย ได้แก่ กรรมการป้องกันและปราบปรามการทุจริตแห่งชาติ ตามมาตรา 232 ของรัฐธรรมนูญแห่งราชอาณาจักรไทย กรรมการการเลือกตั้ง ตามมาตรา 222 ของรัฐธรรมนูญแห่งราชอาณาจักรไทย และกรรมการตรวจเงินแผ่นดิน ตามมาตรา 238 ของรัฐธรรมนูญแห่งราชอาณาจักรไทย โดยประธานวุฒิสภาจะได้นําร่างประกาศเรียกประชุมสมัยวิสามัญแห่งรัฐสภา พ.ศ. .... (ตั้งแต่วันที่ 23 พฤษภาคม พ.ศ. 2566) ขึ้นทูลเกล้าฯ ถวายตามมาตรา 126 วรรคสอง ของรัฐธรรมนูญแห่งราชอาณาจักรไทย และแจ้งว่าเห็นสมควรให้ปิดประชุมสมัยวิสามัญแห่งรัฐสภาในวันที่ 24 พฤษภาคม พ.ศ. 2566 โดยนายกรัฐมนตรีจะได้นําร่างพระราชกฤษฎีกาปิดประชุมสมัยวิสามัญแห่งรัฐสภา พ.ศ. .... (ตั้งแต่วันที่ 24 พฤษภาคม พ.ศ. 2566) ขึ้นทูลเกล้าฯ ถวาย ตามมาตรา 122 ของรัฐธรรมนูญแห่งราชอาณาจักรไทย เนื่องจากมาตรา 126 วรรคสอง ของรัฐธรรมนูญแห่งราชอาณาจักรไทย มิได้กําหนดรูปแบบในการดําเนินการปิดประชุมดังกล่าวไว้ จึงสมควรดําเนินการจัดทําเป็นพระราชกฤษฎีกาตามความในมาตรา 122 ของรัฐธรรมนูญแห่งราชอาณาจักรไทย (ซึ่งเทียบเคียงกรณีการเลือกตั้งสมาชิกสภาร่างรัฐธรรมนูญขึ้นแทนตําแหน่งที่ว่าง ได้มีประกาศเรียกประชุมสมัยวิสามัญแห่งรัฐสภา พ.ศ. 2540 และพระราชกฤษฎีกาปิดประชุมสมัยวิสามัญแห่งรัฐสภา พ.ศ. 2540 และกรณีการพิจารณาให้ความเห็นชอบผู้ดํารงตําแหน่งนายกรัฐมนตรี ได้มีประกาศเรียกประชุมสมัยวิสามัญแห่งรัฐสภา พ.ศ. 2551 และพระราชกฤษฎีกาปิดประชุมสมัยวิสามัญแห่งรัฐสภา พ.ศ. 2542)
2. โดยที่ร่างพระราชกฤษฎีกาที่เกี่ยวกับการเรียกและปิดประชุมรัฐสภาสมัยประชุมสามัญหรือสมัยประชุมวิสามัญ คณะกรรมการกฤษฎีกา (คณะที่ 2) ได้ตรวจพิจารณาและวางรูปแบบของร่างพระราชกฤษฎีกาไว้แล้ว ซึ่งการเสนอร่างพระราชกฤษฎีกาในครั้งนี้เป็นไปตามรูปแบบของคณะกรรมการกฤษฎีกา (คณะที่ 2)
เศรษฐกิจ-สังคม
11. เรื่อง ผลการพิจารณารายงานการพิจารณาศึกษา เรื่อง แนวทางการขับเคลื่อนตลาดแรงงานไทยเพื่อก้าวผ่านยุคโควิด - 19 : การปรับตัวของแรงงานทุกกลุ่มทุกช่วงวัย เพื่อความก้าวหน้ามั่นคงและยั่งยืน ของคณะกรรมาธิการการแรงงาน วุฒิสภา
คณะรัฐมนตรีมีมติรับทราบผลการพิจารณารายงานผลการพิจารณาศึกษา เรื่อง แนวทางการขับเคลื่อนตลาดแรงงานไทยเพื่อก้าวผ่านยุคโควิด - 19 : การปรับตัวของแรงงานทุกกลุ่มทุกช่วงวัย เพื่อความก้าวหน้า มั่นคงและยั่งยืน ของคณะกรรมาธิการการแรงงาน วุฒิสภา ตามที่กระทรวงแรงงาน (รง.) เสนอ และแจ้งให้สํานักงานเลขาธิการวุฒิสภาทราบต่อไป
เรื่องเดิม
1. สํานักงานเลขาธิการวุฒิสภาได้เสนอรายงานการพิจารณาศึกษา เรื่อง แนวทางการขับเคลื่อนตลาดแรงงานไทยเพื่อก้าวผ่านยุคโควิด - 19 : การปรับตัวของแรงงานทุกกลุ่มทุกช่วงวัย เพื่อความก้าวหน้า มั่นคงและยั่งยืน ของคณะกรรมาธิการการแรงงาน วุฒิสภามา เพื่อดําเนินการ โดยคณะกรรมาธิการฯ ได้มีข้อเสนอแนะใน 5 ประเด็น ได้แก่ (1) การสนับสนุนงานเดิม โดยการกระตุ้นเศรษฐกิจและการจ้างงานผ่านการใช้นโยบายการเงินการคลังที่ผ่อนคลายให้สินเชื่อและสนับสนุนเงินทุนแก่ภาคส่วนที่เกี่ยวข้องกับแรงงานและสาธารณสุข (2) การเพิ่มเติมงานใหม่ โดยสนับสนุนผู้ประกอบการ สร้างงานและรายได้ และบรรเทาภาระทางการเงินและภาษีเพื่อเพิ่มโอกาสให้กับผู้ประกอบการรายใหม่ (3) การคุ้มครองให้ปลอดภัย โดยส่งเสริมมาตรการด้านความปลอดภัยและอาชีวอนามัยในที่ทํางาน เพิ่มความยึดหยุ่นในการทํางาน ส่งเสริมให้ทุกคนเข้าถึงการดูแลรักษาสุขภาพ และขยายสิทธิการลางานที่ยังได้รับเงิน (4) การร่วมแก้ไขและหารือโดยการสนับสนุนให้เกิดการหารือทางสังคมและการเจรจาต่อรองระหว่างลูกจ้าง นายจ้างและรัฐบาล และ (5) การมุ่งพัฒนาฝีมือ ยกระดับไทยก้าวไกลยั่งยืน โดยสนับสนุนการพัฒนาทักษะแรงงานอย่างต่อเนื่อง เพื่อให้รักษาการทํางานในอนาคต และรักษาผลิตภาพในการแข่งขันโดยคํานึงถึงผลิตภาพแรงงานให้ยังคงผลิตภาพการแข่งขัน
2. รองนายกรัฐมนตรี (พลเอก ประวิตร วงษ์สุวรรณ) สั่งและปฏิบัติราชการแทนนายกรัฐมนตรีพิจารณาแล้ว มีคําสั่งให้ รง. เป็นหน่วยงานหลักรับรายงานพร้อมข้อเสนอแนะของคณะกรรมาธิการฯ ไปพิจารณาร่วมกับกระทรวงการคลัง (กค.) กระทรวงการพัฒนาสังคมและความมั่นคงของมนุษย์ (พม.) กระทรวงการอุดมศึกษา วิทยาศาสตร์ วิจัยและนวัตกรรม (อว.) กระทรวงเกษตรและสหกรณ์ (กษ.) กระทรวงพาณิชย์ กระทรวงมหาดไทย (มท.) กระทรวงศึกษาธิการ (ศธ.) กระทรวงสาธารณสุข และหน่วยงานที่เกี่ยวข้อง เพื่อพิจารณาศึกษาแนวทางและความเหมาะสมของรายงานพร้อมข้อเสนอแนะดังกล่าว และสรุปผลการพิจารณาหรือผลการดําเนินการเกี่ยวกับเรื่องดังกล่าวในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งคําสั่ง เพื่อนําเสนอคณะรัฐมนตรีต่อไป
ข้อเท็จจริง
รง. ได้พิจารณาร่วมกับหน่วยงานตามข้อ 2 เพื่อพิจารณาศึกษารายงานและข้อเสนอแนะดังกล่าว โดย รง. และหน่วยงานที่เกี่ยวข้องเห็นด้วยกับรายงานดังกล่าวและมีผลการพิจารณาที่สําคัญสรุปได้ ดังนี้
ประเด็นข้อเสนอแนะของคณะกรรมาธิการฯ
ผลการพิจารณา
1. การสนับสนุนงานเดิม
มาตรการระยะเร่งด่วน
 รักษาการทํางานโดยประคองแรงงานและธุรกิจโดยเฉพาะธุรกิจขนาดเล็กและขนาดกลาง และกลุ่มเจ้าของธุรกิจส่วนตัว
 ให้แรงงานและครอบครัว
เข้าสู่ระบบการร้องทุกข์และ
รับความช่วยเหลือได้อย่างรวดเร็ว และสนับสนุนทุนเพื่อให้ครอบครัวแรงงานยังชีพได้ช่วงที่รายได้ลดลง
 กําหนดแนวทางนโยบาย
ที่ชัดเจนในการบริหารจัดการแรงงานข้ามชาติในช่วงวิกฤต
รง. ได้มีการดําเนินการ ดังนี้
- กรมการจัดหางานได้กําหนดมาตรการบริหารจัดการการทํางานของคนต่างด้าวสัญชาติกัมพูชา ลาว เมียนมา และเวียดนาม โดยให้กลุ่มคนต่างด้าวดังกล่าวสามารถทํางานในราชอาณาจักรต่อไปได้ รวมทั้งได้มีการออกประกาศในส่วนที่เกี่ยวข้องกับการจัดสวัสดิการในการจัดหาที่พักให้แก่ลูกจ้าง ต้องจัดหาอย่างถูกสุขลักษณะ
- กรมการจัดหางาน โดยกองทุนเพื่อผู้รับงานไปทําที่บ้าน ได้กําหนดมาตรการช่วยเหลือผู้รับงานไปทําที่บ้านจากสถานการณ์การแพร่ระบาดของโรคติดเชื้อไวรัสโคโร
นา 2019 โดยลดอัตราดอกเบี้ยสําหรับผู้กู้รายใหม่ นอกจากนี้ สํานักงานประกันสังคมยังได้ดําเนินโครงการสินเชื่อเพื่อส่งเสริมการจ้างงาน
- กรมการจัดหางานและกรมพัฒนาฝีมือแรงงานได้ดําเนินการส่งเสริมการประกอบอาชีพโดยให้ข้อมูลและความรู้เกี่ยวกับการประกอบอาชีพ และฝึกอาชีพเพิ่มทักษะให้กับกลุ่มแรงงาน รวมทั้งแนะนําแหล่งเงินทุนในการประกอบอาชีพด้วย
 กค. ได้ร่วมกับธนาคารแห่งประเทศไทยดําเนินมาตรการด้านการเงินผ่านสถาบันการเงินและสถาบันการเงินเฉพาะกิจเพื่อช่วยส่งเสริมผู้ประกอบธุรกิจขนาดเล็กและขนาดกลาง และกลุ่มเจ้าของธุรกิจส่วนตัวให้สามารถข้าถึงแหล่งเงินทุนได้
 รง. ได้จัดให้มีระบบติดตามและร้องเรียนที่เข้าถึงได้โดยง่ายผ่านระบบออนไลน์ได้แก่ เว็บไชต์ของกรมการจัดหางาน เว็บไซต์ของกรมสวัสดิการและคุ้มครองแรงงาน และเว็บไซต์ของสํานักงานประกันสังคม
 รง. โดยกรมสวัสดิการและคุ้มครองแรงงาน ดําเนินการส่งเสริมจัดสวัสดิการแบบมีส่วนร่วมโดยให้ลูกจ้างเพาะปลูกพืชผักสวนครัว ทําการเกษตรในที่ดินหรือพื้นที่ว่างเปล่าภายในสถานประกอบกิจการ เพื่อการบริโภคและการจําหน่ายอันเป็นการลดรายจ่าย เพิ่มรายได้ในครัวเรือนของลูกจ้าง
 รง. โดยกรมการจัดหางาน ได้ดําเนินการปรับเปลี่ยนระเบียบ นโยบาย หรือมาตรการต่าง ๆ เพื่อบรรเทาความเดือดร้อนของนายจ้าง/สถานประกอบการที่ขาดแคลนแรงงาน โดยการผ่อนผันให้แรงงานต่างด้าวที่มีสถานะไม่ถูกต้องให้สามารถอยู่ในราชอาณาจักรเป็นการชั่วคราว และทํางานได้อย่างถูกต้องตามกฎหมาย ทําให้นายจ้าง/สถานประกอบการสามารถขับเคลื่อนกิจการได้อย่างต่อเนื่อง
 รง. โดยกรมการจัดหางาน ได้จัดระบบการจ้างคนต่างด้าวที่เข้ามาทํางานในลักษณะไป - กลับ หรือตามฤดูกาล ในช่วงการแพร่ระบาดของโรคติดเชื้อไวรัสโคโรนา 2019 สําหรับแรงงานสัญชาติกัมพูชาและสัญชาติเมียนมา
 รง. ได้กําหนดแนวทางในการให้ความช่วยเหลือแรงงานข้ามชาติที่ถูกกักตัวโดยให้ความช่วยเหลือด้านอาหาร และขับเคลื่อนมาตรการ Bubble and Seal ในแคมป์แรงงาน รวมทั้งมีการทบทวนการลดค่าใช้จ่ายในกระบวนการขึ้นทะเบียนและ ขอใบอนุญาตทํางานให้แรงานและนายจ้างในภาวะวิกฤตด้วย
มาตรการระยะกลาง - ยาว
 พัฒนาศักยภาพแรงงาน
เพื่อการจ้างงานและการสร้างงานโดยเฉพาะทักษะด้านเทคโนโลยีและดิจิทัลขยายโอกาสพัฒนาทักษะการทํางานให้มีราคาถูกและ
เข้าถึงได้ สร้างช่องทางอาชีพจากธุรกิจใหม่และ ลดการผูกขาดและสร้างความมั่นใจให้กับประชาชนเรื่องการควบคุมโรคระบาด
 อว. ได้ให้ความสําคัญในการสนับสนุนและส่งเสริมให้สถาบันอุดมศึกษาพัฒนาหลักสูตรต่าง ๆ ที่สอดคล้องต้องตามกระแสโลกอย่างต่อเนื่อง โดยหลักสูตรต่าง ๆจะต้องได้รับการปรับปรุงและพัฒนาให้ทันสมัยอย่างสม่ําเสมอ เพื่อให้ผู้เรียนมีความพร้อมในการประกอบอาชีพ รองรับกระแสการปรับตัวในการใช้ชีวิตวิถีใหม่ได้โดยได้ดําเนินงานโครงการสร้างและพัฒนากําลังคน เพื่อให้ผู้เรียนทุกช่วงวัยมีทักษะความรู้ใหม่ ๆ โดยเฉพาะทักษะด้านเทคโนโลยีและดิจิทัล เพื่อลด Skill Gap รวมถึงสามารถตอบสนองรองรับการทํางานของคนยุคใหม่ตามความต้องการของภาคผู้ใช้
กําลังคนและตลาดแรงงาน
 ศธ. โดยสํานักงานส่งเสริมการศึกษานอกระบบและการศึกษาตามอัธยาศัยได้ดําเนินโครงการศูนย์ดิจิทัลชุมชน เป็นการอบรมทักษะดิจิทัลให้กับประชาชนในพื้นที่ รวมทั้งมีหลักสูตรการค้าออนไลน์ สอนการค้าออนไลน์ผ่าน Facebook และสื่อโซเชียลอื่น ๆ ให้เป็นช่องทางในการหารายได้เสริมกับประชาชนอีกช่องทางหนึ่ง
 รง. ได้ดําเนินการส่งเสริมสวัสดิการแรงงานด้านการพัฒนาความรู้เกี่ยวกับการนําเทคโนโลยีมาใช้ประโยชน์ และสร้างรายได้เสริม รวมทั้งพัฒนาทักษะดิจิทัลแก่ธุรกิจชุมชนเพื่อขยายช่องทางทําธุรกิจออนไลน์
 พัฒนาระบบฐานข้อมูลแรงงานจากข้อมูลจากการลงทะเบียนในช่วงการแพร่
 รง. มีการดําเนินการ ดังนี้
1. กรมสวัสดิการและคุ้มครองแรงงานส่งเสริมให้สถานประกอบกิจการใช้มาตรการหยุดกิจการชั่วคราว เพื่อลดปัญหาการเลิกจ้างของสถานประกอบกิจการ
ระบาดของโรคโควิด - 19และข้อมูลเดิมที่มีอยู่
2. สํานักงานประกันสังคมได้ดําเนินการนําฐานข้อมูลจากการลงทะเบียนในช่วงการแพร่ระบาดของโรคติดเชื้อไวรัสโคโรนา 2019 และข้อมูลที่มีอยู่เดิม ไปประมวลผลเพื่อสนับสนุนภารกิจ การรับเงินเยียวยาให้กับนายจ้างและผู้ประกันตน
 สร้างระบบติดตามและร้องเรียนที่เข้าถึงได้ง่ายให้เหมาะสมและยืดหยุ่นต่อวิกฤตการณ์ที่อาจเกิดขึ้นในอนาคต
 พิจารณาความเป็นไปได้ในการจัดตั้งธนาคารแรงงาน
 รง. โดยกรมสวัสดิการและคุ้มครองแรงงาน ได้พัฒนาระบบการให้บริการประชาชนผ่านระบบ e - Service ดังนี้
1. กรณีลูกจ้างไม่ได้รับสิทธิตามกฎหมายคุ้มครองแรงงานและประสงค์ยื่นคําร้องเกี่ยวกับสิทธิได้รับเงินอย่างหนึ่งอย่างใด สามารถยื่นคําร้องผ่านระบบ e – Service ผ่านเว็บไซต์ของ รง.
2. กรณีลูกจ้างไม่ได้รับความเป็นธรรมจากการจ้างงาน นายจ้างปฏิบัติไม่ถูกต้องตามกฎหมาย ลูกจ้างสามารถขอคําปรึกษาเจ้าหนี้และเข้าถึงช่องทางการร้องเรียนผ่านเว็บไชต์กรมสวัสดิการและคุ้มครองแรงงานได้ โดยมีพนักงานตรวจแรงงานให้บริการได้โดยสะดวกรวดเร็ว
 รง. เห็นควรศึกษา วิเคราะห์กฎหมาย กฎ ระเบียบที่เกี่ยวข้อง พิจารณาถึงผลดีและผลกระทบที่อาจเกิดขึ้นในระยะยาว รวมถึงการมีส่วนร่วมของนายจ้าง ลูกจ้างและหน่วยงานที่เกี่ยวข้องกับการดําเนินงานด้านการเงิน การธนาคาร ซึ่งขณะนี้อยู่ระหว่างการศึกษาความเป็นไปได้ในการจัดตั้งธนาคารดังกล่าว
2. การเพิ่มเติมงานใหม่
มาตรการระยะเร่งด่วน
 ส่งเสริมการจ้างงานที่มีคุณค่าโดยภาครัฐ ภาคเอกชน
และภาควิชาการร่วมมือกัน
 พัฒนาระบบการจับคู่
คนหางานและงานที่มีอยู่
(Job Matching)
 ส่งเสริมให้แรงงานเป็น
ผู้สร้างงาน
 รง. ได้มีการดําเนินการต่าง ๆ เช่น
1. มีมาตรการลงทุนในโครงการลงทุนขนาดใหญ่ โดยดําเนินการโครงการส่งเสริมการจ้างงานสําหรับผู้จบการศึกษาใหม่ โดยภาครัฐและเอกชน เพื่อช่วยเหลือให้ผู้จบการศึกษาใหม่ได้รับโอกาสการจ้างงาน โดยรัฐอุดหนุนค่าจ้างลูกจ้างในอัตราร้อยละ 50 ของค่าจ้างตามตกลง ไม่เกินเดือนละ 7,500 บาทต่อคนต่อเดือน
2. ส่งเสริมการมีงานทําให้ประชาชนทุกกลุ่มทุกช่วงวัยมีงานทํา รวมถึง กลุ่มเปราะบาง ได้แก่ ผู้สูงอายุ คนพิการ ผู้พ้นโทษ นักเรียนหรือนักศึกษา ที่ประสงค์จะทํางานให้มีโอกาสเข้าถึงการจ้างงาน
3. ดําเนินโครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการในระบบประกันสังคมที่มีลูกจ้างไม่เกิน 100 คน ให้ได้รับเงินอุดหนุนเพื่อช่วยเสริมสภาพคล่อง สร้างความแข็งแรง และฟื้นฟูกิจการให้ดําเนินการได้อย่างต่อเนื่อง
 กค. ได้ดําเนินมาตรการสนับสนุนให้ธุรกิจขนาดเล็กและขนาดย่อม (SMEs) เข้าถึง
การจัดซื้อจัดจ้างภาครัฐมากขึ้น ผ่านการตรากฎหมายและแนวทางปฏิบัติที่เกี่ยวข้องไว้แล้ว
 รง. โดยกรมการจัดหางาน ได้พัฒนาแพลตฟอร์มไทยมีงานทําซึ่งพัฒนาขึ้นสําหรับคนหางานที่กําลังมองหางานที่เหมาะสมกับตนเอง โดยรวบรวมตําแหน่งงานจากภาครัฐและภาคเอกชน เพื่อให้สามารถหางานที่ตรงกับตนเองมากที่สุด
 รง. โดยกรมการจัดหางาน ได้จัดทําโครงการแรงงานไทยกลับถิ่นสําหรับคนไทยที่เดินทางกลับจากการทํางานในต่างประเทศภายหลังสิ้นสุดสัญญาจ้างในต่างประเทศเพื่อสร้างงานให้ผู้ที่เดินทางกลับจากต่างประเทศดังกล่าว
 ศธ. โดยสํานักงานส่งเสริมการศึกษานอกระบบและการศึกษาตามอัธยาศัยได้ดําเนินการจัดการฝึกอบรมอาชีพระยะสั้นให้กับประชาชนทั่วไปที่สอดรับกับอุปสงค์แรงงานในการให้ประชาชนได้นําไปต่อยอดอาชีพเดิม สร้างอาชีพใหม่ เพิ่มรายได้ มีคุณภาพชีวิตที่ดี ต่อยอดภูมิปัญญาท้องถิ่น สร้างมูลค่าเพิ่มและพัฒนาสู่วิสาหกิจชุมชนที่รองรับกับการเปลี่ยนแปลงของประเทศ
 รง. ได้ดําเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจากจบการศึกษาภาคบังคับ เพื่อให้นักเรียนที่มีฐานะยากจนและขาดโอกาสมีทักษะด้านอาชีพ รวมทั้งดําเนินงานขับเคลื่อน 1 โครงการ 1 จังหวัด 1 หลักสูตร (Smart Farmer) เพื่อส่งเสริมเกษตรอัจฉริยะ
มาตรการระยะกลาง - ยาว ลดช่องว่างทางทักษะ
 สร้างงานใหม่ในภาค
การผลิตและบริการในอนาคต
 รง. ได้ดําเนินการต่าง ๆ เช่น
- กรมการจัดหางานได้จัดทําแผนการดําเนินงานขับเคลื่อนงานบริหาร Agenda (Roadmap) ระบบช่วยเหลือผู้ว่างงานให้กลับเข้าสู่ตลาดแรงงาน โดยเชื่อมโยงข้อมูลกับหน่วยงานที่เกี่ยวข้องในการให้บริการสําหรับผู้ว่าจ้างและแรงงานผ่านระบบออนไลน์
- กรมพัฒนาฝีมือแรงงานได้มีการยกระดับแรงงานให้มีความรู้และทักษะตรงตามความต้องการของตลาดแรงงาน และผ่านเกณฑ์มาตรฐานฝีมือแรงงานเพื่อให้ได้รับอัตราค่าจ้างที่สูงขึ้น รวมทั้งฝึกอบรมเพื่อพัฒนาทักษะด้าน Soft skill ตลอดจนถ่ายทอดเทคโนโลยีให้กับแรงงานโดยกําหนดหลักเกณฑ์การให้เงินช่วยเหลือหรืออุดหนุนแก่สถานประกอบกิจการเป็นค่าใช้จ่ายในการฝึกอบรมฝีมือแรงงานเพื่อพัฒนาทักษะในการสร้างสรรค์นวัตกรรม
 มท. ได้มีการฝึกอบรมเพิ่มทักษะการพัฒนากสิกรรมสู่ระบบเศรษฐกิจพอเพียงและสร้างและพัฒนาพื้นที่ต้นแบบในการพัฒนาคุณภาพชีวิตตามหลักทฤษฎีใหม่เพื่อให้เกิดองค์ความรู้ที่จําเป็นในการประกอบอาชีพ ผ่านการพัฒนา บ่มเพาะและยกระดับด้วยการฝึกอบรมเชิงปฏิบัติการ
 รง. ได้ดําเนินการต่าง ๆ เช่น
- กรมการจัดหางานได้เตรียมความพร้อมเพื่อให้แรงงานสามารถปรับตัวได้สอดคล้องกับรูปแบบการทํางาน อาชีพ และแนวโน้มตลาดแรงงานในอนาคตโดยจะมีอาชีพใหม่ซึ่งเป็นที่ต้องการของตลาดแรงงาน ส่วนใหญ่เป็นอาชีพที่ทํางานกับเทคโนโลยี
- กรมพัฒนาฝีมือแรงงานได้ร่วมมือกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจัดทําโครงการร่วมมือการพัฒนาทักษะสร้างความรู้ด้านเทคโนโลยีสารสนเทศกับการพัฒนาอาชีพสู่สังคมดิจิทัลสําหรับกลุ่มผู้ด้อยโอกาส
 ศธ. ได้ดําเนินโครงการขับเคลื่อนและยกระดับคุณภาพการจัดการศึกษาในเขตพัฒนาพิเศษภาคตะวันออกด้วยการปรับการเรียนการสอนให้ทันสมัยเพื่อส่งเสริมให้ผู้เรียนมีความรู้และทักษะที่จําเป็นต่อการเปลี่ยนแปลงของเทคโนโลยีรวมทั้งได้ดําเนินการจัดการฝึกอบรมอาชีพระยะสั้นให้กับประชาชนทั่วไป
3. การคุ้มครองให้ปลอดภัย
มาตรการระยะเร่งด่วน
 เยียวยาและคุ้มครองแรงงานทุกคนตามมาตรฐานงานที่มีคุณค่า
 ส่งเสริมให้แรงงานเข้าถึงสิทธิต่าง ๆ รวมทั้งรับรู้หน้าที่และสิทธิแรงงาน
 รง. โดยสํานักงานประกันสังคม ได้ดําเนินการพัฒนาช่องทางการยื่นคําขอรับประโยชน์ทดแทนผ่านอิเล็กทรอนิกส์ เพื่อให้ผู้ประกันตนสามารถเข้าถึงสิทธิได้ง่ายรวมทั้งได้พัฒนาระบบศูนย์ข้อมูลแรงงานแห่งชาติและพัฒนาระบบวิเคราะห์ข้อมูลขนาดใหญ่ด้านแรงงาน เพื่อพัฒนากําลังแรงงานของประเทศโดยมีการเชื่อมโยงข้อมูลกับหน่วยงานที่เกี่ยวข้อง และเพื่อนําข้อมูลมาใช้ประโยชน์ในการบริการประชาชน
 รง. โดยสํานักงานประกันสังคม มีระบบการติดตามเรื่องร้องเรียน โดยดําเนินงานผ่านเว็บแอปพลิเคชันและโมบายแอปพลิเคชันที่สามารถเข้าถึงได้ง่ายและสะดวกพร้อมทั้งมีการเชื่อมโยงกับระบบบริการต่าง ๆ นอกจากนี้ ปัจจุบัน รง. ได้มีการประชาสัมพันธ์ผ่านช่องสื่อพื้นฐาน และสื่อโซเชียลมีเดีย เครือข่ายสังคมออนไลน์โดยสร้างการรับรู้อย่างต่อเนื่องในรูปแบบสื่อที่เข้าใจง่าย
มาตรการระยะกลาง - ยาว
 สร้างระบบการเข้าถึงสิทธิที่แรงงานเข้าถึงได้ง่ายสะดวก รวดเร็ว
 สร้างระบบประกันสังคม
แบบถ้วนหน้าและเหมาะสม
กับแรงงานแต่ละกลุ่ม
 บังคับใช้กฎหมายให้แรงงานลงทะเบียนเป็นผู้ประกันตน
 ส่งเสริมการเรียนรู้เรื่อง
หน้าที่และสิทธิของแรงงานสิทธิประโยชน์ของประกันสังคมและการเข้าถึงระบบการร้องเรียน
 รง. โดยสํานักงานประกันสังคม อยู่ระหว่างพัฒนาโครงการพัฒนาแพลตฟอร์มดิจิทัลกลางเชื่อมต่อบริการประกันสังคมให้แก่ผู้ประกันตนอย่างเจาะจง โดยเป็นบริการข้อมูลด้านสิทธิประโยชน์พร้อมใช้แบบครบวงจรให้กับผู้ประกันตนในความคุ้มครองของกองทุนประกันสังคมทุกมาตรา
 รง. โดยสํานักงานประกันสังคม พิจารณาแล้วเห็นว่า การสร้างระบบประกันสังคม
แบบใหม่นั้นต้องมีการหารือร่วมกับหน่วยงานที่เกี่ยวข้องในการสร้างระบบประกันสังคมแบบถ้วนหน้าและเหมาะสมกับแรงงานแต่ละกลุ่ม
 รง.โดยสํานักงานประกันสังคม มีมาตรการบังคับใช้กฎหมายให้นายจ้างดําเนินการขึ้นทะเบียนผู้ประกันตน โดยให้นายจ้างมีหน้าที่ยืนแบบรายการขึ้นทะเบียนผู้ประกันตนแก่ลูกจ้างที่มีอายุไม่ต่ํากว่าสิบห้าปีบริบูรณ์และไม่เกินหกสิบปีบริบูรณ์ภายในสามสิบวันนับแต่รับลูกจ้างเข้าทํางาน ทั้งนี้ หากนายจ้างฝ่าฝืนย่อมมีความผิดตามกฎหมาย
 ศธ. โดยสํานักงานส่งเสริมการศึกษานอกระบบและการศึกษาตามอัธยาศัยได้กําหนดเนื้อหาความรู้ด้านแรงงานไว้ในหลักสูตรการศึกษานอกระบบ ระดับการศึกษาขั้นพื้นฐาน การศึกษาต่อเนื่อง และการศึกษาตามอัธยาศัย เพื่อให้ผู้เรียนมีความรู้และสามารถนําไปใช้ในชีวิตประจําวันได้
4. การร่วมแก้ไขและหารือ
 นายจ้าง ลูกจ้าง และภาครัฐหาทางออกร่วมกัน โดยอาจปรับใช้มาตรการและแนวทางบรรเทาปัญหาการเลิกจ้างและแนวปฏิบัติส่งเสริมแรงงานสัมพันธ์ในภาวะวิกฤตเมื่อปี พ.ศ. 2541 และ พ.ศ. 2551 รวมทั้งให้เครือข่ายองค์กรชุมชนและภาคอื่น ๆ ที่เกี่ยวข้องเข้าร่วมหาทางออก
 พม. พิจารณาแล้วเห็นว่าข้อเสนอแนะในเรื่องนี้มีความเหมาะสม แสดงถึงกระบวนการมีส่วนร่วมระหว่างนายจ้าง - ลูกจ้าง มีการรับฟังความคิดเห็นและข้อเสนอแนะระหว่างกัน ส่งผลให้เกิดการมีปฏิสัมพันธ์อันดีระหว่างนายจ้างและลูกจ้าง โดยการเคหะแห่งชาติ มีแนวทางบริหารและพัฒนาทรัพยากรบุคคลอย่างเป็นระบบ มีกลยุทธ์การพัฒนาสมรรถนะ เสริมสร้างความเป็นมืออาชีพ เพิ่มกระบวนการเรียนรู้ นําไปสู่การสร้างวัฒนธรรมองค์กร ภายใต้แผนแม่บทการบริหารทุนมนุษย์การเคหะแห่งชาติ พ.ศ. 2560-2570 ที่ใช้เป็นเครื่องมือวางแผนการบริหารและการพัฒนาทรัพยากรบุคคล เช่น การปรับเปลี่ยนวิถีการทํางานการปรับเปลี่ยนวัฒนธรรมองค์กร การสรรหาและรักษาบุคลากร และการพัฒนาบุคลากรอย่างมืออาชีพ เป็นต้น เพื่อสนับสนุนต่อการปฏิบัติงานของหน่วยงานได้อย่างมีประสิทธิภาพ รองรับผลกระทบที่อาจเกิดขึ้นต่อบุคลากรและการเปลี่ยนแปลงด้านขีดความสามารถและอัตรากําลังของพนักงานทุกระดับ
5. การมุ่งพัฒนาฝีมือ ยกระดับไทยก้าวไกลยั่งยืน
มาตรการระยะเร่งด่วน
 พัฒนาโครงสร้างพื้นฐานทางเทคโนโลยีและการสื่อสารให้มีราคาถูก มีประสิทธิภาพและเข้าถึงได้ง่าย
 พัฒนาทักษะที่จําเป็นสําหรับโลกการทํางานโดยคํานึงถึงสุขภาพ และสิ่งแวดล้อมเพื่อการพัฒนาอย่างยั่งยืน
 อว. ได้จัดทําปรัชญาการอุดมศึกษาไทยและระบบอุดมศึกษาใหม่ด้านการสร้างบัณฑิตและพัฒนากําลังคน เพื่อให้สถาบันอุดมศึกษากําหนดเป็นนโยบายและเป้าหมายที่ชัดเจนในการสร้างบัณฑิต และพัฒนากําลังคนบนความเชี่ยวชาญและอัตลักษณ์ของสถาบัน รวมทั้งขับเคลื่อนการผลิตและพัฒนากําลังคนตามปรัชญาดังกล่าวโดยการจัดทํา Skill Mapping เพื่อเป็นเครื่องมือในการวิเคราะห์ข้อมูลด้านอุปสงค์ให้ได้ทักษะที่ผู้ใช้บัณฑิตต้องการ ปรับเปลี่ยนให้ผู้เรียนมีทักษะความรู้ใหม่ ๆ และสามารถรองรับการเปลี่ยนผ่านสู่การใช้เทคโนโลยี
 กษ. เห็นควรให้มีการพัฒนาเกษตรกรให้เป็น Smart Farmer ที่มีความรู้และทักษะในการใช้เทคโนโลยีและนวัตกรรมด้านเกษตร เพื่อพัฒนาศักยภาพ และเพิ่มการวิเคราะห์ทางการตลาดและช่องทางจําหน่าย รวมทั้งจัดกระบวนการแลกเปลี่ยนเรียนรู้เชิงธุรกิจเภษตร ด้วยนวัตกรรมและแนวคิดสร้างสรรค์ เพื่อสร้างแนวคิดเตรียมความพร้อมสู่การเป็นผู้ประกอบการเกษตร เสริมสร้างความสามารถในการบริหารจัดการธุรกิจและการแสวงหาโอกาส
 รง. โดยกรมพัฒนาฝีมือแรงงาน ได้ส่งเสริมและสนับสนุนให้สถานประกอบกิจการดําเนินการพัฒนาฝีมือแรงงาน โดยมีวัตถุประสงค์เพื่อส่งเสริมให้ภาคเอกชนมีส่วนร่วมในการพัฒนาฝีมือแรงงานให้กับลูกจ้างของตน โดยกําหนดให้ผู้ประกอบกิจการที่มีลูกจ้าง 100 คนขึ้นไป จัดให้มีการพัฒนาฝีมือแรงงานให้กับลูกจ้างของตนในสัดส่วนไม่น้อยกว่าร้อยละ 50 ของลูกจ้างเฉลี่ยทั้งปี
 กค. ได้ดําเนินมาตรการภาษีเพื่อส่งเสริมการพัฒนาทักษะฝีมือแรงงานที่สําคัญ
3 มาตรการ ดังนี้
มาตรการภาษีเพื่อส่งเสริมการฝึกอบรมพัฒนาฝีมือแรงงาน บริษัทหรือ
ห้างหุ้นส่วนนิติบุคคลสามารถหักรายจ่ายในการฝึกอบรม พัฒนาฝีมือแรงงานได้ 2 เท่า
2. มาตรการภาษีเพื่อส่งเสริมการจ้างบุคลากรที่มีทักษะสูง บริษัทหรือห้างหุ้นส่วนนิติบุคคลที่ประกอบกิจกรรมในอุตสาหกรรมเป้าหมาย สามารถหักค่าใช้จ่ายได้ 1.5 เท่าของรายจ่ายที่ได้จ่ายเป็นเงินเดือน ตามสัญญาจ้างแรงงานให้แก่ลูกจ้างที่มีทักษะสูงด้านวิทยาศาสตร์ เทคโนโลยี วิศวกรรมศาสตร์ หรือคณิตศาสตร์ ตั้งแต่วันที่ 1 มกราคม 2564 ถึงวันที่ 31 ธันวาคม 2565 โดยให้หักได้ตามจํานวนที่จ่ายจริงเฉพาะส่วนค่าจ้างที่ไม่เกิน 100,000 บาทต่อเดือน
3. มาตรการภาษีเพื่อส่งเสริมการพัฒนาบุคลากรให้มีทักษะสูง บริษัทหรือห้างหุ้นส่วนนิติบุคคลสามารถหักค่าใช้จ่ายได้ 2.5 เท่า ของรายจ่ายที่ได้จ่ายไปเป็นค่าใช้จ่ายในการส่งลูกจ้างเข้ารับการศึกษาหรือฝึกอบรมหรือค่าใช้จ่ายในการจัดฝึกอบรมลูกจ้างในหลักสูตรที่เพิ่มทักษะด้านวิทยาศาสตร์ เทคโนโลยี วิศวกรรมศาสตร์หรือคณิตศาสตร์ ตั้งแต่วันที่ 1 มกราคม 2564 ถึงวันที่ 31 ธันวาคม 2565
 ศธ. โดยสํานักงานคณะกรรมการการศึกษาขั้นพื้นฐาน ได้ดําเนินการพัฒนาสถานศึกษาเพื่อรองรับเขตพัฒนาพิเศษภาคตะวันออกร่วมกับสํานักงานพัฒนาวิทยาศาสตร์และเทคโนโลยีแห่งชาติตามโครงการความร่วมมือส่งเสริมการเรียนรู้ด้านวิทยาศาสตร์และเทคโนโลยี โดยพัฒนาหลักสูตรกิจกรรมนําร่องที่สอดคล้องกับกลุ่มอุตสาหกรรมเป้าหมายในเขตพื้นที่เขตพัฒนาพิเศษภาคตะวันออก เพื่อเพิ่มพูนความรู้ ทักษะ STEM (Science, Technology, Engineering and Mathematics) เสริมสร้างสมรรถนะ ที่เกี่ยวข้องกับกลุ่มอุตสาหกรรม และตรงกับความต้องการของอุตสาหกรรมในพื้นที่ ให้แก่ครูและนักเรียน เพื่อการพัฒนาที่ต่อเนื่องและเตรียมพร้อมรองรับการพัฒนาพื้นที่เขตพัฒนาพิเศษภาคตะวันออกที่เกิดขึ้นในปัจจุบันและอนาคต ขอบเขตเนื้อหาหลักสูตรส่งเสริมและพัฒนาการเรียนรู้ด้านวิทยาศาสตร์และเทคโนโลยี เพื่อตอบโจทย์ภาคการผลิต สู่ S-Curve และ New S-Curve
มาตรการระยะกลาง - ยาว
 ส่งเสริมการทํางานผ่าน
นโยบายระดับชุมชน
 พัฒนาการศึกษาที่ส่งเสริม
การทํางาน
 รง. โดยกรมพัฒนาฝีมือแรงงาน มีแนวทางในการสนับสนุนช่วยเหลือแรงงานในภาคเกษตรให้เคลื่อนย้ายกลับภูมิลําเนา โดยการฝึกอบรมให้แรงงานภาคเกษตรมีทักษะ ความรู้ เพื่อสนับสนุนการเกษตรในปีงบประมาณ พ.ศ. 2565
 ศธ. โดยสํานักงานส่งเสริมการศึกษานอกระบบและการศึกษาตามอัธยาศัยได้ดําเนินการจัดการฝึกอบรมอาชีพระยะสั้นให้กับประชาชนทั่วไป เพื่อให้ประชาชนได้นําไปต่อยอดอาชีพเดิม สร้างอาชีพใหม่ เพิ่มรายได้ มีคุณภาพชีวิตที่ดี ต่อยอดภูมิปัญญาท้องถิ่น สร้างมูลค่าเพิ่มและพัฒนาสู่วิสาหกิจชุมชนที่รองรับกับการเปลี่ยนแปลงของประเทศ
 ศธ. ได้มีการดําเนินการต่าง ๆ เช่น
1. สํานักงานคณะกรรมการการศึกษาขั้นพื้นฐาน มีโครงการอบรมเชิงปฏิบัติการส่งเสริมการเรียนรู้ปัญญาประดิษฐ์เพื่อสร้างสรรค์นวัตกรรมอุตสาหกรรมอัจฉริยะให้กับผู้เรียนระดับมัธยมศึกษา โดยดําเนินการกับโรงเรียนขนาดใหญ่พิเศษของภูมิภาค ซึ่งเป็นโรงเรียนคุณภาพพิเศษ จํานวน 12 โรงเรียน ให้เป็นโรงเรียนนําร่องเพื่อให้ผู้เรียนบูรณาการความรู้ด้านวิศวกรรมศาสตร์ เครื่องจักรกล คอมพิวเตอร์และทักษะการคิดวิเคราะห์ ความคิดสร้างสรรค์ ในการออกแบบนวัตกรรมที่เอื้อการดํารงชีวิต และสามารถต่อยอดสู่การศึกษาต่อและการประกอบอาชีพในอนาคต
2. สํานักงานส่งเสริมการศึกษานอกระบบและการศึกษาตามอัธยาศัยได้ดําเนินการจัดการศึกษาให้กับประชาชนกลุ่มผู้สูงอายุ เพื่อเสริมสร้างการมีสุขภาวะที่ดี มีงานทํา มีรายได้ โดยได้จัดทําโครงการ “การจัดและส่งเสริมการจัดการศึกษาตลอดชีวิตเพื่อคงสมรรถนะทางกาย จิต และสมองของผู้สูงอายุ” ในรูปแบบกิจกรรมพัฒนาทักษะชีวิตใน 5 มิติ ได้แก่ มิติสุขภาพ มิติเศรษฐกิจ มิติสภาพแวดล้อม มิติสังคม และมิติเทคโนโลยีและนวัตกรรม
 รง. โดยกรมพัฒนาฝีมือแรงงาน มีนโยบายในการส่งเสริมการจัดการศึกษา พัฒนาทักษะทางอาชีพและส่งเสริมการมีงานทํา โดยเน้นพัฒนาทักษะอาชีพให้แก่นักเรียนนักศึกษา ก่อนเข้าสู่ตลาดแรงงานให้เป็นแรงงานฝีมือ เป็นการสร้างความมั่นคง ด้านอาชีพ สร้างรายได้และมีงานทํา ตลอดจนพัฒนาคุณภาพชีวิตที่ดี และเพิ่มขีดความสามารถในการแข่งขันของประเทศ รวมทั้งได้ขับเคลื่อนการดําเนินงานผ่านคณะกรรมการพัฒนาแรงงานและประสานงานการฝึกอาชีพแห่งชาติ และคณะกรรมการพัฒนาแรงงานและประสานงานการฝึกอาชีพจังหวัด
12. เรื่อง รายงานความก้าวหน้าการดําเนินการพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย
คณะรัฐมนตรีรับทราบตามที่กระทรวงศึกษาธิการ (ศธ.) เสนอ รายงานความก้าวหน้าการดําเนินการและการพัฒนายกระดับคุณภาพโรงเรียนมัธยมศึกษาให้เป็นโรงเรียนวิทยาศาสตร์จุฬาภรณราชวิทยาลัย (จ.ภ.)* 6 แห่ง ดังนี้
เรื่องเดิม
คณะรัฐมนตรีมีมติ (5 ตุลาคม 2564) เห็นชอบในหลักการพัฒนายกระดับคุณภาพโรงเรียนมัธยมศึกษาให้เป็น จ.ภ. ประจําเขตตรวจราชการ จํานวน 6 แห่ง (ประกอบด้วย จ.ภ. ประจําเขตตรวจราชการที่ 3, 9, 12, 14, 15 และ 18) และให้ปรับปรุงแก้ไขจังหวัดเขตพื้นที่บริการ จ.ภ. ให้มีความเหมาะสมสอดคล้องกับจํานวนโรงเรียนและบริบทเชิงพื้นที่ ภูมิศาสตร์ ภูมิสังคม ระบบราชการ และเกิดประสิทธิภาพสูงสุดในการดําเนินการ โดยมีระยะเวลาดําเนินการ 5 ปี (ปีงบประมาณ พ.ศ. 2565-2569) ภายในกรอบวงเงิน 3,275.96 ล้านบาท โดยค่าใช้จ่ายในปีงบประมาณ พ.ศ. 2565 จํานวน 443.40 ล้านบาท ให้ ศธ. พิจารณาจัดลําดับความสําคัญตามขั้นตอนและกิจกรรมการดําเนินงาน การเตรียมความพร้อมของ จ.ภ. แห่งใหม่ โดยใช้จ่ายจากงบประมาณรายจ่ายประจําปี เมื่อพระราชบัญญัติงบประมาณรายจ่ายประจําปีงบประมาณ พ.ศ. 2565 มีผลใช้บังคับ และหากมีความจําเป็นที่จะต้องใช้จ่ายนอกเหนือจากแผนการปฏิบัติงานและแผนการใช้จ่ายงบประมาณที่กําหนดไว้ ให้ดําเนินการตามระเบียบว่าด้วยการบริหารงบประมาณ พ.ศ. 2562 ในการปรับแผนฯ สําหรับเป็นค่าใช้จ่ายที่จําเป็นตามขั้นตอนต่อไป สําหรับค่าใช้จ่ายปีงบประมาณ พ.ศ. 2566-2569 จํานวน 2,832.56 ล้านบาท ให้จัดทําแผนการปฏิบัติงานและแผนการใช้จ่ายงบประมาณเพื่อเสนอขอตั้งงบประมาณรายจ่ายประจําปีตามความจําเป็น ประหยัด เหมาะสม และสอดคล้องกับสถานการณ์ในช่วงเวลาดังกล่าว ตามความเห็นของสํานักงบประมาณ
สาระสําคัญ
ศธ. รายงานว่า ศธ. โดยสํานักงานคณะกรรมการการศึกษาขั้นฟื้นฐาน (สพฐ.) ได้ดําเนินการตามมติคณะรัฐมนตรี (5 ตุลาคม 2564) ดังนี้
1. จัดทําแนวทางการพัฒนาจัดตั้ง จ.ภ. จํานวน 6 แห่ง (คณะกรรมการพัฒนา จ.ภ. และคณะกรรมการการศึกษาขั้นพื้นฐานมีมติรับทราบแล้ว) โดยพัฒนาและใช้พื้นที่โรงเรียนมัธยมศึกษาเดิม จํานวน 4 แห่ง และพัฒนาจัดตั้งบนพื้นที่ที่ได้รับจัดสรรใหม่จํานวน 2 แห่ง ควบคู่ไปกับการพัฒนายกระดับคุณภาพการศึกษาโรงเรียนมัธยมศึกษาในการขยายองค์ความรู้และประสบการณ์ในการจัดการเรียนการสอนของ จ.ภ. ตามภารกิจการเป็นโรงเรียนศูนย์การพัฒนาวิทยาศาสตร์ศึกษาในส่วนภูมิภาค โดยกําหนดพื้นที่จังหวัดสําหรับการจัดตั้ง จ.ภ. จํานวน 6 แห่ง ในพื้นที่เขตตรวจราชการ 6 เขตตรวจฯ ที่ยังไม่มี จ.ภ. ตั้งอยู่ สอดคล้องกับพื้นที่เขตตรวจราชการของสํานักนายกรัฐมนตรี (นร.) ที่กําหนดไว้ ตามคําสั่ง นร. ที่ 221/2561 เรื่อง กําหนดพื้นที่การตรวจราชการของผู้ตรวจราชการ จํานวน 18 เขตตรวจฯ ดังนี้
เขตตรวจฯ ที่
จังหวัดตามเขตตรวจฯ
จ.ภ.ประจําเขตตรวจฯ
พื้นที่จัดตั้งโรงเรียน
ขนาดพื้นที่
 พื้นที่โรงเรียนมัธยมศึกษาเดิม จํานวน 4 แห่ง